text:
WASE ONO
Era tu e Vei na Mate?
1-3. Na cava eda dau vakataroga me baleta na mate? Era sauma vakacava na taro qori eso na lotu?
E YALATAKA na iVolatabu ni “na sega tale na mate.” (Vakatakila 21:4) Eda vulica ena Wase 5, nida rawa ni bula tawamudu ena vuku ni ivoli. Ia eda se mate tiko ena gauna qo. (Dauvunau 9:5) Oya na vuna eda dau vaqaqa kina se cava e yaco nida mate.
2 Eda dau via kila na isau ni taro qori ni mate e dua na wekada. Eda na rairai veinanuyaka ‘se vanua cava sa tu kina na wekada ya.’ Vakacava e vakaraici keda tiko mai? E rawa ni vukei keda? Eda na sota tale ena dua na gauna?’
3 E duidui na ka era tukuna na veimatalotu ena vica na taro qori. Eso era vakavulica ni o na lako i lomalagi ke o tamata vinaka, o na lai kama i eli ke o tamata ca. Eso era kaya ni o na vuki mo yalo, o na lai tiko kei ira na wekamu era sa mate. Eso tale era kaya ni o na lewai ena gauna o mate kina, o na qai sucu tale se o na veisau mo dua tale na tamata se manumanu.
4. Na vakasama cava era tautauvata kece kina na veimatalotu?
4 Ena rairai duidui na ka era vakavulica na veimatalotu. Ia e dua na vakasama era tautauvata kece kina. Era vakavulica ni bula tale tiko e dua na ka ni mate na tamata. Vakacava e dina qori?
ERA TU E VEI NA MATE?
5, 6. Na cava e yaco nida mate?
5 E kila o Jiova na ka e yacovi keda nida mate. Sa tukuna rawa tu vei keda ni gauna e mate kina e dua sa cava sara ga e kea na nona bula. Na mate e veibasai ni bula. Kena ibalebale e sega ni vakila se vakasamataka tale e dua na ka o koya sa mate. * Eda sega ni rawa ni rai, rogo, se vakasama ena gauna eda mate kina.
6 E vola o Tui Solomoni ni “o ira na mate era sega sara ga ni kila e dua na ka.” Era sega ni rawa ni loloma se veicati ni sa “sega na cakacaka se na vakasama se na kilaka se na vuku ena iBulubulu.” (Wilika Dauvunau 9:5, 6, 10.) E tukuna tale ga na Same 146:4 ni mate e dua, sa takali “nona vakanananu.”
KA E KAYA O JISU ME BALETA NA MATE
7. Na cava e tukuna o Jisu me baleta na mate?
7 Ni mate o Lasarusa, e tukuna o Jisu vei ratou na nona tisaipeli: “Sa moce na nodatou itokani o Lasarusa.” Ia e sega ni tukuna o Jisu ni vakacegu tiko o Lasarusa, ni tukuna tale o koya: “Sa mate o Lasarusa.” (Joni 11:11-14) E vakatauvatana o Jisu na mate ina moce. A sega ni tukuna o Jisu ni lako i lomalagi o Lasarusa se lai tiko kei ira na wekana era sa mate. A sega tale ga ni tukuna ni lai vakararawataki i eli o Lasarusa se sucu tale qai veisau me dua tale na tamata se manumanu. Kena ibalebale o Lasarusa e vaka ga e mocelutu. Eso tale na tikinivolatabu e vakatauvatana na mate ina moce. E kaya na iVolatabu ni “sa qai moce, oya ni sa mate” o Sitiveni ena gauna e vakamatei kina. (Cakacaka 7:60) E vola tale ga na yapositolo o Paula ni so na lotu vaKarisito “era sa moce, oya era sa mate.”—1 Korinica 15:6.
8. Eda kila vakacava ni sega ni buli keda na Kalou meda mate?
8 Vakacava e buli rau o Atama kei Ivi na Kalou me rau mate ena dua na gauna? Sega! E buli rau o Jiova me rau bula uasivi rau qai bula tawamudu. E biuta i lomada o Jiova na gagadre ni bula tawamudu ena gauna e buli keda kina. (Dauvunau 3:11) Era sega ni vinakata na itubutubu mera qase qai mate na luvedra. E va tale ga qori na rai nei Jiova me baleti keda. Ia na cava eda mate tiko kina ni a buli keda na Kalou meda bula tawamudu?
CAVA EDA MATE KINA?
9. Na cava e sega ni dodonu kina me dredre nodrau muria o Atama kei Ivi na ivakaro i Jiova?
9 E tukuna o Jiova vei Atama ena were o Iteni: “E rawa ni o kana mai na vunikau kece ga e tu ena were, mo mamau kina. Ia mo kua ni kana mai na vunikau e kilai kina na ka vinaka kei na ka ca, ni o na mate dina ena siga o kania kina.” (Vakatekivu 2:9, 16, 17) E sega ni dodonu me dredre nodrau muria o Atama kei Ivi na ivakaro matata qori. E tu tale ga vei Jiova na dodonu me tukuna vei rau na cava e vinaka se ca. Na nodrau talairawarawa vei Jiova ena vakaraitaka ni rau doka na nona veiliutaki, rau qai vakavinavinakataka vakalevu na ka kece e solia vei rau.
10, 11. (a) E vakacalai rau vakacava o Atama kei Ivi o Setani? (b) Na cava e sega ni dua kina nodrau iulubale o Atama kei Ivi?
10 Ka ni rarawa ni rau digia o Atama kei Ivi me rau talaidredre vei Jiova. E kaya o Setani vei Ivi: “E kaya sara ga na Kalou mo drau kua ni kana mai na vunikau kece e tu ena were?” E sauma o Ivi: “E rawa ni keirau kania na vuata mai na vunikau ena were. Ia e kaya na Kalou me baleta na vuata mai na vunikau e tu ena lomadonu ni were: ‘Drau kua ni kana mai kina, kua, drau kua ni tara, de drau mate.’”—Vakatekivu 3:1-3.
11 E kaya o Setani: “Drau na sega dina ni mate. E kila na Kalou ni siga ga drau kana kina, ena rai na matamudrau, drau na vaka na Kalou, drau na kila na ka vinaka kei na ka ca.” (Vakatekivu 3:4-6) E vinakata o Setani me vakabauta o Ivi ni rawa ni vakatulewataka ga vakataki koya na ka e vinaka se ca. E lasutaka tale ga o Setani ni na sega ni mate o Ivi ke talaidredre, mani kania o Ivi na vuanikau qai solia eso vei watina. Sa matata vinaka tu vei Atama kei Ivi na ivakaro i Jiova me rau kua ni kania na vuanikau. E sega ni dredre na ivakaro i Jiova ya, ia na nodrau kania e vakaraitaka ni rau nakita me rau talaidredre. Rau vakaraitaka tale ga ni rau sega ni doka na Tamadrau vakalomalagi e dauloloma. E sega sara ga ni dua nodrau iulubale!
12. Na cava e vakamosiyalo kina nodrau talaidredre vei Jiova o Atama kei Ivi?
12 E vakamosiyalo dina nodrau talaidredre vua na Dauveibuli na vuda! Qori tale ga na ka ena vakila e dua na itubutubu e solia na nona vinaka kece ena nona susugi luvena. Ia e qai talaidredre o gone, e cakava na veibasai ni ka kece e kerei vua me cakava.
13. Ni tukuna o Jiova “o na suka mo kuvuniqele tale,” na cava e vakaibalebaletaka?
13 Erau sega ni bula tawamudu o Atama kei Ivi ni rau talaidredre. Sa tukuna oti o Jiova vei Atama: “Ni o kuvuniqele ga, o na suka mo kuvuniqele tale.” (Wilika Vakatekivu 3:19.) Kena ibalebale ena suka tale o Atama me kuvuniqele, qori na ituvaki ga a tu kina e liu ni bera ni buli. (Vakatekivu 2:7) A mani mate o Atama ena vuku ni nona valavala ca, sa cava tale ga e keri nona bula.
14. Na cava eda mate kina?
14 Ke rau a talairawarawa vua na Kalou o Atama kei Ivi, ke rau se bula tu ga nikua. Ia erau valavala ca rau qai mate ena vuku ni nodrau talaidredre. Na ivalavala ca e vaka e dua na mate vakadomobula rau vakadewa vei keda na vuda. Eda sucu ivalavala ca kece, oya na vuna eda mate kina. (Roma 5:12) Ia qori e sega ni inaki ni Kalou me baleta na kawatamata. E sega ni vinakata na Kalou meda mate, e vakatokai mada ga ena iVolatabu na mate me “meca.”—1 Korinica 15:26.
SEREKI KEDA NA KA DINA
15. E sereki keda vakacava na ka dina me baleta na mate?
15 Na ka dina e sereki keda mai na ivakavuvuli lasu me baleta na mate. E tukuna na iVolatabu nira sega ni vakila na mosi se rarawa o ira na mate. Eda sega ni rawa ni veivosaki kei ira. Eda sega ni rawa ni veivukei. Era sega tale ga ni rawa ni vakaleqai keda, meda kua gona ni rerevaki ira. Ia era tukuna e levu na lotu nira lai bula tale tiko na mate ena dua na vanua, eda na rawa ni vukei ira nida soli ilavo vei ira na bete se italatala. Eda sega ni vakacalai ena ivakavuvuli lasu qori nida kila na ka dina me baleta na mate.
16. Na lasu cava era vakavulica e levu na lotu me baleta na mate?
16 E vakayagataki lotu lasu o Setani me vakacalai keda me nanumi nira se bula tiko na mate. Kena ivakaraitaki, era vakavulica eso na lotu ni bula tale tiko e dua na ka nida mate. Vakacava nomu lotu, e vakavulica tale ga qori se vakavulica na ka e tukuna na iVolatabu me baleta na mate? E dau lasutaki ira na tamata o Setani mera kua kina ni qaravi Jiova.
17. Na cava e beci kina o Jiova ni tukuni nira na lai kama i eli na tamata?
17 E vakadomobula eso tale na ka era vakavuvulitaka e levu na lotu. Kena ivakaraitaki, eso era vakavulica nira na lai kama tawamudu i elina tamata ca. Ia na lasu qori e beci kina o Jiova. Ena sega vakadua ni vakatara me vakararawataki va qori na kawatamata! (Wilika 1 Joni 4:8.) Kaya mada ke dua e totogitaka e dua na gone ena nona vakama na ligana ena buka. O na rairai kaya ni dauveivakalolomataki o koya qori. O na sega sara ga ni via kilai koya. E vinakata o Setani me va sara ga qori noda rai me baleti Jiova!
18. Na cava meda kua ni rerevaki ira kina na mate?
18 Era vakavuvulitaka eso na lotu ni mate na tamata, ena vuki me yalo. Era kaya ni dodonu mera rokovi o ira na sa mate nira rawa ni veivuke, mera rerevaki tale ga nira rawa ni veivakaleqai. Era vakabauta na lasu qori e levu. Era sega kina ni qaravi Jiova, era sokaloutaki ira ga na mate se vakalomavinakataki ira nira rerevaki ira. Ia e sega ni dodonu meda rerevaki ira na mate nira sa sega ni vakila e dua na ka. O Jiova na Dauveibuli, e Kalou dina qai dodonu meda sokaloutaki koya duadua ga.—Vakatakila 4:11.
19. E yaga vakacava noda kila na ka dina me baleta na mate?
19 Noda kila na ka dina me baleta na mate e sereki keda mai na ivakavuvuli lasu. E vakaibalebale tale ga kina vei keda na yalayala totoka i Jiova me baleta na veigauna se bera mai.
20. Na cava eda na raica ena wase tarava?
20 A se taroga makawa sara o Jope: “Ke mate e dua na tamata, ena bula tale?” (Jope 14:14) Vakacava ena rawa ni bula dina e dua sa mate? E veivakacegui na ka e tukuna na Kalou ena iVolatabu. Eda na qai raica qori ena wase tarava.
^ para. 5 Eso era vakabauta ni mate e dua, e bula tale tiko e dua na ka e nanumi ni yalona. Raica na iKuri ni iVakamacala 17 kei na 18.


c: text/html

text:
nzfijimethodist.org
Title: Home - nzfijimethodist's JimdoPage!
Keywords:
Description: Home - nzfijimethodist's JimdoPage! Home Sermons & Lessons from Rev Dr I.S Tuwere Fellowship Groups Events Calendar Archives Sermon Video Archives Gallery Sunday Live Streaming Service Church Meeting
nzfijimethodist.org is ranked 0 in the world (amongst the 40 million domains).
A low-numbered rank means that this website gets lots of visitors.
This site is relatively popular among users in the united states.
It gets 50% of its traffic from the united states .This site is estimated to be worth $0.
This site has a low Pagerank(0/10). It has 1 backlinks. nzfijimethodist.org has 43% seo score.
nzfijimethodist.org Alexa Rank History Chart
nzfijimethodist.org Html To Plain Text
Home - nzfijimethodist's JimdoPage! Home Sermons & Lessons from Rev Dr I.S Tuwere Fellowship Groups Events Calendar Archives Sermon Video Archives Gallery Sunday Live Streaming Service Church Meeting Report Congregational Info' Contact Ko ni sa kidavaki mai na Tabacakacaka ko Viti e Okaladi, Niusiladi Auckland Fiji Methodist Circuit Ni Sa Bula Vinaka, Keimami vakadeitaka na kena kilai (tikoga) ka vakayacori na nona veiliutaki na Kalou ena yasa ni veiqaravi kece sara ena kena vakaduavatataki ka vakavoui na ka kecega vei Karisito ena noda bula veicurumaki, bula vakavuli, bula vakavanua kei na bula vakayalo me bulabula ka dei kina na noda veikauwaitaki. Keimami gadreva me vakalevutaki na kedra iwiliwili ko ira era kila ka vakatusa na noda bobula tu ki na ivalavala ca. Ia, eda sa sereki oti mai kina ena Nona Mate kei na Nona Tu Cake Tale na Noda Turaga ko Jisu Karisito. Ena vuku ni veisereki oqo, eda sa kacivi kina meda vulica vagumatua, ka talai meda tukuna ena yalo dina na itukutuku Vinaka oqo, ena Yaca ni Kalou, ka muria tiko na sala i Karisito, ena kaukauwa ni Yalo Tabu. We aspire to increase members who will always acknowledge our common bondage to sin and our freedom from it through the Death and Resurrection of our Lord Jesus Christ. To study diligently and go forth to proclaim faithfully this Good News in the Name of God, following the Way of Christ, through the Power of the Holy Spirit. Our Mission We are committed to (always) recognize and represent the reign of God at all levels through fusion and change of social, educational, cultural and spiritual in Christ to develop and enhance a vibrant and caring community. are committed to (always) recognize and represent the reign of God at all levels through fusion and change of social, educational, cultural and spiritual in Christ to develop and enhance a vibrant and caring community. Methodist New Zealand About | Privacy Policy | Sitemap ? NZFIJIMETHODIST.ORG Log in Log out | Edit Close
nzfijimethodist.org Whois
Domain Name: NZFIJIMETHODIST.ORG

robotstxt: allowed

filter: keep


text:
IVAKASALA INA VUVALE | VEISUSU
Sala Mera Vakacaucautaki Kina na Gone
ITUVAKI DREDRE
Era kaya eso ni dredre mera vakacaucautaki vakalevu na luvedra. So tale era kaya ke ra vakacaucautaki vakalevu era na rawa ni viavialevu tale kina, ra qai nanuma ni dodonu me muri ga na lomadra.
Se mani vakacava na levu ni nomu vakacaucautaki luvemu, mo vakasamataka tale tiko ga na ka o vakacaucautaki koya kina. Vakacava ena uqeti koya se ca tale kina nona itovo? Na veivakacaucautaki cava e rawa ni yaga vua?
KA MO KILA
E sega nira tautauvata na veivakacaucautaki kece. Dikeva mada qo.
Rawa ni ca tale ke sivia na veivakacaucautaki. Eso na itubutubu era dau vakacaucautaki ira ga na luvedra mera kua kina ni beci ira. Ia e veivakasalataki o Dr. David Walsh “nira sega ni yalowai na gone, era rawa ni kila ni o vakalevutaka tiko na ka o tukuna qai sega ni vu mai lomamu. Era kila vinaka ni a sega ni dodonu nodra vakacaucautaki, rawa sara ga nira sega ni nuitaki iko kina.” *
Vinaka mera vakacaucautaki ena ka era maqosa kina. Kaya mada ke dau droini o luvemu yalewa. Macala ga ni o na via vakacaucautaki koya, ni na uqeti koya tale ga qori me vakavinakataka nona dau droini. Ia e rawa ni basika kina e dua na leqa. Ke dau vakacaucautaki wasoma ena ka e vinaka kina ena makutu ga ni cakava na ka e rawarawa vua. Ena sega ni via cakava eso na ka vovou, de nanuma ni sega ni vinaka kina. Ena kaya va qo, ‘ke vinakati kina na sasaga, au sega ni rawata qori—cava meu via tovolea kina?’
Vinaka duadua ke ra vakacaucautaki ena ka era sasagataka. So na gone era dau vakacaucautaki ena vuku ni nodra cakacaka vakaukaua kei na gumatua, sega ni nodra taledi, ra qai vakadinadinataka ni vinakati na vosota kei na gumatua mera qai vinaka ena dua na ka. Na nodra kila tiko qori, e kaya kina na ivola Letting Go With Love and Confidence nira “na cakacaka kina vakaukaua mera rawata na ka e vinakati. Ke sega mada ga ni yaco na nodra sasaga, era na raica qori me ka ni vuli, era na sega ni datuvu.”
KA O RAWA NI CAKAVA
Kua ni vakacaucautaka ga nodra taledi, nodra sasaga tale ga. Ena vinaka mo tukuna vua na luvemu, “Sa bau dua dina na cakacaka levu o cakava ena nomu droini” mai na nomu kaya tu ga “Iko sa gone dau droini sara ga.” E vinaka ruarua na ka o tukuna qori, ia na kena ikarua e vaka mo tukuna tiko vua ni ka ga ena vinaka kina oya na nona taledi, sega ni dua tale na ka.
Ni o vakacaucautaka nona sasaga, o sa vakavulici koya sara tiko ga ni na vinaka ena ka e cakava wasoma. Ena doudou kina ni cakava eso tale na ka vovou.
Vukei koya ke sega ni vinaka ena so na ka. O ira mada ga na tamata vinaka ena sega ni dau donu tu ga na ka era cakava, so na gauna ena vinakati mera cakava vakavica me qai donu. (Vosa Vakaibalebale 24:16) Ia na gauna va qori, era sega ni datuvu, era sasaga mera vakavinakataka na ka era cakava. O na dusimaki luvemu vakacava me va tale ga qori nona rai?
Ena vinaka mo vakabibitaka tiko ga na ka e dau gumatua kina. Vakasamataka mada na ivakaraitaki qo: O dau tukuna vei luvemu yalewa, “O gone vuku ena veika vakafika,” oti qai sega ni rawata nona veitarogi ena lesoni qori. Ena rairai kaya ni sa sega ni rawata na ka e dau vinaka kina, cava na yaga ni nona gumatua?
Ni o vakabibitaka ga na veika e dau gumatua kina, o sa uqeti koya tiko me dau vosota. O rawa tale ga ni vukei koya me raica ni so na gauna ena sega ga ni rawata na ka e sasagataka tiko, ia qori e sega sara ni leqa levu. Me kua ni datuvu kina, me saga ga me vakavinakataka se gumatua ena ka e cakava.—iVakavuvuli vakaivolatabu: Jemesa 3:2.
Kua ni vakalewai koya vakasivia. Ke o vakalewa na ka e cakava ena inaki donu ena vinaka vua, ena sega ni yalolailai. Ke dau veiganiti tale ga nomu vakacaucautaki koya, ena taleitaka nomu ivakasala me vakavinakataka na ka e cakava tiko. Ena vu ni marau ruarua qori vei kemudrau.
^ para. 8 Mai na ivola No: Why Kids—of All Ages—Need to Hear It and Ways Parents Can Say It.


text:
A Vakawati o Jisu? Eso na Tacina?
Kena iSau Vakaivolatabu
E tukuni ena iVolatabu ni sega ni vakawati o Jisu, e sega tale ga ni tukuna vakamatata qori. * Wilika mada na ivakaraitaki qo.
E vakamacalataki wasoma ena ivolatabu na vuvale i Jisu, o ira na yalewa era tomani koya ena cakacaka vakavunau, kei ira na tiko ena gauna a vakamatei kina, ia e sega vakadua ni tukuni watina. (Maciu 12:46, 47; Marika 3:31, 32; 15:40; Luke 8:2, 3, 19, 20; Joni 19:25) Na vuna e rairai va kina qori ni a sega ga ni vakawati o Jisu.
A kaya o Jisu vei ratou nona tisaipeli me baleti ira na sega ni vakawati mera vakalevutaka nodra veiqaravi: “Vei ira era rawata qo, mera cakava sara.” (Maciu 19:10-12) E ivakaraitaki vinaka o Jisu vei ira na digia mera kua ni vakawati mera veiqaravi kina vakatabakidua.—Joni 13:15; 1 Korinica 7:32-38.
Ni bera ni mate o Jisu, a tuvanaka rawa tu na nona qaravi o tinana. (Joni 19:25-27) Ke a vakawati se vakaluveni, ke a tataunaki ratou tale ga.
E tukuna na iVolatabu mera muria na tagane vakawati na ivakaraitaki i Jisu, ia e sega ni volai kina ni a vakawati. E kaya ga: “Kemuni na tagane vakawati, ni lomani ira tiko ga na watimuni me vaka ga nona lomana na ivavakoso na Karisito qai solia kina nona bula.” (Efeso 5:25) Ke a vakawati o Jisu e vuravura, ena volai ena tikinivolatabu qori ni a dua na tagane vakawati ivakaraitaki vinaka.
Eso na taci Jisu?
Io e ono na tacina, o Jemesa, Josefa, Saimoni, Jutasa kei na rua na ganena. (Maciu 13:54-56; Marika 6:3) Eratou luvei Meri kei Josefa. (Maciu 1:25) E vakatokai Jisu na iVolatabu me “ulumatua” i Meri, e dusia ni so tale na tacina.—Luke 2:7.
iTukutuku lasu me baleti ratou na tacina
Era tukuna eso ni duatani na ibalebale ni vosa ‘tacina,’ nira tokona na ivakavuvuli ni a goneyalewa tu ga o Meri. Kena ivakaraitaki, era nanuma eso ni ratou luvei Josefa mai liu o ratou na taci Jisu. Ia e tukuna iVolatabu ni soli vei Jisu na dodonu ni veiliutaki a yalataki vei Tevita. (2 Samuela 7:12, 13; Luke 1:32) Ke a so na luvei Josefa mai liu, ena soli na dodonu ni veiliutaki vua na nona ulumatua, ena sega ni soli vei Jisu.
Vakacava, e dusi ratou na tisaipeli i Jisu se o ira na tacina vakayalo na vosa qori? Ena veicalati kei na ka e tukuni ena iVolatabu ni dua na gauna “eratou sega ni vakaraitaka na tacina ni ratou vakabauti koya.” (Joni 7:5) E volai ena iVolatabu ni ratou duidui na taci Jisu kei ratou na nona tisaipeli.—Joni 2:12.
E dua tale na itukutuku lasu oya ni ratou veitatacini ga o Jisu kei ratou na tacina. Ia na iVolatabu vaKirisi e dau vakaduiduitaka na vosa ‘tacina,’ kei na ‘wekana.’ (Luke 21:16; Kolosa 4:10) Era vakadinadinataka e levu na vuku ni iVolatabu ni ratou taci Jisu dina. Kena ivakaraitaki, e tukuni ena ivola The Expositor’s Bible Commentary: “Ena kilai na ibalebale ni vosa ‘tacina’ . . . ni ratou luvei Meri kei Josefa ni ratou veitacini kei Jisu ni dua ga na tinadratou.” *
^ para. 13 Raica tale ga na ivola The Gospel According to St. Mark, iKarua ni iTabataba, e vola o Vincent Taylor, tabana e 249, kei na A Marginal Jew—Rethinking the Historical Jesus, e vola o John P. Meier, Volume 1, tabana e 331-332.


text:
RA TAROGA NA ITABAGONE
E Ganiti Koya me Watiqu?
O sa raica e dua me watimu vinaka? Ke vaka kina, o na kila vakacava ni sa ganiti koya me watimu?
E bibi mo kua ni raica ga na irairai e sau. Io, na goneyalewa matavinaka mada ga ena rawa ni sega ni nuitaki, se na gonetagane rogo ena rawa ni ca na nona itovo. O na vinakata e dua o na lomavakacegu kina, e dua e tautauvata nomudrau itovo kei na isausau.
Kilai Koya Vinaka
Mo kilai nomu itau vinaka. E bibi gona mo qaqarauni! De o na via raica ga na ka o taleitaka mo raica. Mo kua ni vakusakusa. Saga mo kila na rokana dina.
Levu era veibuku era sega ni kila vinaka na nodra itau. E totolo wale ga nodra raica na veika era tautauvata kina: “Keirau taleitaka vata e dua na mataqali ivakatagi.” “Keirau taleitaka ni cakava vata e dua na ka.” “Keirau duavata ena ka kece ga!” Ia e bibi mo kua ni raica ga na irairai e sau. E bibi mo kila na ‘idivi ni tamata e loma.’ (1 Pita 3:4; Efeso 3:16) E ka vakayalomatua gona mo raica na nona itovo ni drau sega ni duavata ena dua na ka, kua ni kauaitaka tiko ga na ka drau duavata kina.
Kena ivakaraitaki, vakasamataka mada na tikina qo:
E vakacava na nona rai ni drau sega ni duavata ena dua na ka, e dau vinakata me yaco ga na lomana, de dua ena “cudru” se “vosavakacaca”? (Kalatia 5:19, 20; Kolosa 3:8) Se dau yalorawarawa, e tu vakarau me vakarorogo ke veivosakitaki tiko na ka e sega ni beci kina na ivakavuvuli vakaivolatabu?
—Jemesa 3:17.
Vakacava, e dau via lewa kece ga na ka, se dau vuvu? E vinakata me kila kece na ka o cakava? E kaya o Nicole, “Au dau rogoca nira veivala na veibuku tiko nira sega ni veiqiriti. Oya na ivakatakilakila ca.”
—1 Korinica 13:4.
Na cava nodra rai eso me baleti nomu itau? Ena vinaka mo veitalanoa kei ira era kilai koya vinaka, me vakataki ira na matua vakayalo ena ivavakoso. Qori o na kila kina se “rogo vinaka” o koya, se sega.
—Cakacaka 16:1, 2.


text:
IVAKASALA INA VUVALE | VAKAWATI
Sala me Wali Kina na Duidui
ITUVAKI DREDRE
Levu na gauna ena duidui nomudrau rai vakaveiwatini me baleta e dua na ka. Qo na ka ena rairai yaco:
Cike tiko ga me yaco na lomamu.
Yalorawarawa ina ka e vinakata o watimu.
Drau yalorawarawa ruarua ni veisau.
‘Au sega ni via veisau,’ ona rairai kaya. ‘Sa na sega ga ni dua vei keirau e yaco na lomana!’
Ke drau muria na kena sala dodonu, drau na marautaka na nomudrau walia na duidui e basika. Ni drau bera ga ni vakatulewataka na sala mo drau walia kina, qo e vica na ka bibi ena vinakati.
KA MO KILA
Vinakati na veitokoni. Ni o se bera ni vakawati de dua o dau vakatulewa ga vakataki iko. Sa veisau qo, drau sa na saga mo drau vakaliuca na nomudrau bula vakawati, sega ni dui lomamudrau. Kua ni nanuma ni vakavu leqa qori, vakasamataka ga na kena yaga. “E vinaka cake sara nodrau vakasama e le rua me wali kina e dua na ituvaki, mai na nodrau dui nanuma ga,” e kaya e dua na yalewa vakawati o Alexandra.
Vinakati na rai donu. “Sega ni dodonu mo sa duavata tu ga kei watimu ena ka kece e kaya se nanuma, vosa ga vakadodonu, tukuna na ka o nanuma me baleta nona rai,” e vola o John M. Gottman, e daunivakasala ena bula vakawati. “Ke o dau dabe vakadinamati tu ga, roqoliga, salavata kei na nomu kurea tiko na ulumu ni o sega ni duavata kei watimu (se o vakasamataka tiko ga) ena gauna e saga tiko kina mo drau walia vata e dua na leqa, ena tini botoilevu ga nomudrau veivosaki.” *
Vinakati mo vakuai iko. Sega ni dua e via vakawati kei koya e nanuma ni “vinaka duadua ga nona rai.” Ena vinaka sara ke rau dau vakuai rau. “So na gauna au dau vakamalumalumu vei watiqu me marau kina, dau cakava tale ga qori o koya vei au,” e kaya e dua na yalewa vakawati o June. “Dodonu me va qori na bula vakawati—mo drau dau veinanumi.”
KA O RAWA NI CAKAVA
Tekivu ena yavu vinaka. Na rorogo ni domo e tekivu kina e dua na veivosaki ena dau tini tale ga kina. Ke dau kaukaua na veivosaki ni se qai tekivu, ena dredre me wali na ka drau duidui kina. Muria gona na ivakasala vakaivolatabu: “Moni vakaisulu ena . . . veikauaitaki dina, yalololoma, yalomalumalumu, yalomalua, kei na vosota vakadede.” (Kolosa 3:12) Na itovo qori ena yaga vei kemudrau vakaveiwatini mo drau kua ni dau veicudruvi, mo drau walia ga kina na leqa e basika.—iVakavuvuli vakaivolatabu: Kolosa 4:6.
Kauaitaka ga na ka drau duavata kina. Ke o saga tiko mo walia na ka drau duidui kina, ia drau tini veiba tale kina vakalevu, de dua drau vakabibitaka tiko ga nomudrau dui rai. Saga mo drau kauaitaka na tikina drau duavata kina. Drau tovolea mada qo:
Ena dua na drauniveva mo vola kina e rua na iwasewase. Ena imatai ni wasewase, vola kina na ka o nanuma ni bibi vei iko. Ena kena ikarua, vola na kena o rawa ni yalorawarawa kina mo tokona na rai i watimu. Drau qai veivosakitaka na ka drau dui vakavola. De dua drau na raica ni levu na ka drau vakavola tu drau rawa sara ga ni duavata kina. Sega ni dodonu me dredre nomudrau duavata. Ia ke drau sega mada ga ni duavata, na ka drau sa vola qori ena matata kina na ka drau veivosakitaka tiko.
Drau walia vata. So na ka e dau wali rawarawa. Eso tale na ituvaki vereverea ena vinakati me veivosakitaki na kena iwali, me kua ni vakaliuci ga nona rai e dua, ni na vaqaqacotaki kina na ivau ni vakawati.—iVakavuvuli vakaivolatabu: Dauvunau 4:9.
Yalorawarawa ni veisautaka nomu rai. E kaya na iVolatabu: “O kemuni na tagane moni lomana tale ga na dui watimuni me vaka ga nomuni lomani kemuni; ia na yalewa me dokai watina vakalevu.” (Efeso 5:33) Ni rau veilomani qai veidokai na veiwatini, rau na veinanumi, rawa sara ga ni rau veisautaka nodrau rai. E kaya e dua na tagane vakawati o Cameron, “So na ka o sega ni via cakava, ia o qai taleitaka na cakava e muri, o marautaka gona nona veiuqeti o watimu.”—iVakavuvuli vakaivolatabu: Vakatekivu 2:18.
^ para. 12 Mai na ivola The Seven Principles for Making Marriage Work.
VULICA ESO TALE NA KA
YADRA!
Na iWali ni Veiba
Drau dau veiba kei watimu? Vulica na sala e yaga kina ena nomudrau vakawati na ivakavuvuli vakaivolatabu.
Na Cava Mada e Kaya na iVolatabu?
Ka Mo Cakava me Marau Kina Nomu Vuvale
Mera vakatotomuria na tagane vakawati, yalewa vakawati, itubutubu, kei na gone na loloma e vakaraitaka o Jisu. Na cava eda vulica vua?


text:
Era le Vica na iVakadinadina i Jiova e Veiyasa i Vuravura?
O cei e wili mera lewenilotu?
Era vakatokai ga mera iVakadinadina i Jiova o ira era gumatua ni vunautaka e veivula na itukutuku vinaka ni Matanitu ni Kalou. (Maciu 24:14) Qori era wili kina o ira na sa papitaiso mera iVakadinadina kei ira era se bera ni papitaiso, ia era sa rawata na ivakatagedegede mera vakaitavi ena cakacaka vakavunau.
E gadrevi me cau vakailavo e dua ke via lewenilotu?
Sega. E sega ni gadrevi me cau e dua me vakatokai kina me iVakadinadina i Jiova, se me soli kina vua e dua na itavi se ilesilesi ena neimami isoqosoqo. (Cakacaka 8:18-20) E levu mada ga na cau e sega ni kilai se o cei e solia. Na gauna, igu, kei na iyau e vakayagataka e dua na iVakadinadina i Jiova me tokoni kina neimami cakacaka e vuravura raraba, e vakatau sara ga vua kei na kena ituvaki.—2 Korinica 9:7.
Oni kila vakacava e vica era vakaitavi tiko ena cakacaka vakavunau?
Era ripotetaka ena veivavakoso era lewena na iVakadinadina i Jiova na nodra cakacaka vakavunau e veivula. Era sega ni vakasaurarataki mera cakava qori.
E dau cakacakataki na isoqoni kece ni ripote e soli, qai vakau ina valenivolavola ni tabana ni iVakadinadina i Jiova. Na valenivolavola ni tabana ena qai vakauta ina itikotiko liu na isoqoni kece ni ka e rawati ena nodra dui vanua.
Ni oti e dua na yabaki ni cakacaka, * sa na qai kilai na iwiliwili ni iVakadinadina i Jiova ena yabaki ya ena duidui vanua. Era soqoni kece na iwiliwili qori me kilai kina na iwiliwili ni iVakadinadina i Jiova e veiyasa i vuravura. E dau tabaki ena iVolaniyabaki ni iVakadinadina i Jiova na ripote ni veika e rawati ena duidui vanua, kei na irogo ni cakacaka vakavunau. E vakayaloqaqataki keimami na ripote qori, me vaka ga na nodra vakayaloqaqataki na lotu vaKarisito taumada ena itukutuku ni veika era rawata.—Cakacaka 2:41; 4:4; 15:3.
Era wili tale ga o ira na se bera ni vunau, ia era sa veimaliwai tiko kei kemuni?
O ira qori era sega ni okati ena kedra iwiliwili na iVakadinadina i Jiova, ia e marautaki na nodra mai veimaliwai kei keimami. Levu era dau tiko ena iVakananumi ni mate i Karisito e veiyabaki. E rawa ni kilai vakacaca na kedra iwiliwili o ira qori ni veidutaitaki na kedra iwiliwili na iVakadinadina i Jiova kei na iwiliwili taucoko ni tamata era tiko ena iVakananumi. Era tiko ena iVakananumi ena 2017 e le 20,175,477.
E levu era se sega ni gole mai neimami soqoni, ia era vulica wale tiko na iVolatabu. Keimami vuli iVolatabu kei na le 10,071,524 e veivula ena 2017, rawa mada ga nira vuli vata e le vica ena dua ga na gauna.
Cava e levu cake kina na iwiliwili ni iVakadinadina i Jiova e ripotetaka na tabana ni wili lewenivanua ni matanitu?
Na tabana ni wili lewenivanua e cakacakataka na iwiliwili e vinakata ni tarogi ira na lewenivanua se ra lotu cava. Kena ivakaraitaki, e kaya na tabana ni wili lewenivanua e Merika ni dau saga me kila ke bau lewena tu e dua na matalotu o koya e vakatarogi. E kaya tale ga ni fika e kumuna rawa ena veivakatarogi e lakovata ga kei na ka e kaya se nanuma e dua, sega ni vakadeitaki na kena dina. Ia keimami wiliki ira ga mera iVakadinadina i Jiova o ira era vunau ra qai ripotetaka nodra cakacaka, sega ni o ira era kaya wale ga nira iVakadinadina.
^ para. 2 Dua na yabaki ni cakacaka e tekivu mai na 1 Seviteba ina 31 Okosita ena yabaki tarava. Kena ivakaraitaki, na yabaki ni cakacaka ni 2015 e tekivu mai na 1 Seviteba, 2014, ina 31 Okosita, 2015.
^ para. 16 Dua na yabaki ni cakacaka e tekivu mai na 1 Seviteba ina 31 Okosita ena yabaki tarava. Kena ivakaraitaki, na yabaki ni cakacaka ni 2015 e tekivu mai na 1 Seviteba, 2014, ina 31 Okosita, 2015.


text: 3 Ia ke oni vakaturi vata kei Karisito,+ ni vakaliuca tiko ga na veika mai cake, na vanua sa vakatikori kina o Karisito ena ligaimatau ni Kalou.+2 Ni vakasamataka tiko ga na veika mai cake,+ ni kua ni vakasamataka na veika ni vuravura.+3 Oni a mate, ia na nomuni bula sa vunitaki vata kei Karisito me vaka na loma ni Kalou.4 Ni sa na vakatakilai mai o Karisito, o koya na noda bula,+ oni na qai vakatakilai tale ga ena nomuni vakalagilagi vata kei koya.+5 Moni vakamatea gona na gagadre ni veitikiniyagomuni+ vakavuravura, na veiyacovi tawadodonu,* na ivalavala dukadukali, na garogaro vakasisila,+ na gagadre ca, kei na kocokoco ni okati me qaravi matakau.6 Na ka kece qori ena waqa kina na cudru ni Kalou.7 Qori tale ga na ivalavala oni dau cakava tu ena nomuni bula e liu.+8 Ia moni biuta tani na ka kece qo: na yalokatakata, na cudrucudru, na ivakarau ca,+ na vosavakacaca,+ kei na vosa vakasisila+ mai gusumuni.9 Ni kua ni veilasutaki.+ Ni luvata tani na tamata makawa+ kei na kena ivalavala,10 ni sulumaka na itovo vou,+ e vakavoui tiko ga ena kilaka dodonu me salavata kei na iyaloyalo i koya e bulia.+11 E sega tale ni kilai kina na Jiu se kai Kirisi, na cili se sega ni cili, kaitani, Siciani,* bobula, se tamata galala, ni sa vakaduavatataka na ka kece o Karisito.+12 O koya gona, ni oni nona digitaki na Kalou,+ oni savasava qai lomani, moni vakaisulu ena yalo ni veikauaitaki dina,+ yalololoma, yalomalumalumu,+ yalomalua,+ kei na vosovoso.+13 Moni dau yalorawarawa, ni dau veivosoti tale ga vakarawarawa+ ke dua e didivaka e dua na ka vua e dua tale.+ Moni dau veivosoti me vaka ga na nona vosoti kemuni vakarawarawa o Jiova.*+14 Ia me kena ilutua, moni sulumaka na loloma+ ni qo na ivau vinaka duadua ni duavata.+15 Me lewa tale ga na lomamuni na vakacegu i Karisito,+ ni oni a kacivi kina moni dua ga na yago. Ni dau vakavinavinaka tale ga.16 Me tiko vei kemuni na vosa i Karisito moni vuku vakalevu kina. Ni veivakavulici, ni veivakayaloqaqataki tiko ga ena same,+ ena sere ni vakacaucau vua na Kalou, ena sere vakayalo e salavata kei na vakavinavinaka, ni sere vei Jiova* mai vu ni lomamuni.+17 Na ka kece oni tukuna se cakava, ni cakava kece ena yaca ni Turaga o Jisu, me vakavinavinakataki kina na Kalou na Tamada.+18 Kemuni na yalewa vakawati, ni vakarorogo vei ira na watimuni,+ ni dodonu mera cakava qo na imuri i Karisito.19 Kemuni na tagane vakawati, ni lomani ira tiko ga na watimuni,+ ni kua ni cudruvi ira vakaukaua.*+20 Kemuni na gone, ni talairawarawa vei ira na nomuni itubutubu ena ka kece,+ ni marautaka qori na Turaga.21 Kemuni na tama, ni kua ni vakacudrui ira na luvemuni,+ de ra yalolailai kina.22 Kemuni na bobula, ni talairawarawa vei ira na nomuni iliuliu vakatamata,+ kua ni cakava wale ga vakarairai mera vinakati kemuni kina, ia me vu dina mai lomamuni na ka oni cakava me salavata kei na nomuni rerevaki Jiova.*23 Na ka kece oni cakava, ni cakava ena nomuni vinaka taucoko me vaka oni cakava tiko vei Jiova,*+ sega vua na tamata,24 ni oni kila ni o Jiova* ga ena vakaicovitaki kemuni ena nomuni ivotavota.+ Moni bobula ni Turaga, o Karisito.25 O koya e caka cala ena sauti koya ga na cala ni ka e cakava,+ ni sega ni dau veivakaduiduitaki na Kalou.+


text:
WASE ONO
Era tu e Vei na Mate?
Na cava e yacovi keda nida mate?
Na cava eda mate kina?
Na cava e veivakacegui kina na noda kila na ka dina me baleti ira na mate?
1-3. Na cava era dau vakataroga eso me baleta na mate? E sauma vakacava na taro qo na veimatalotu?
QO ESO na taro sa vica vata na udolu na yabaki na noda vaqaqa voli mai na tamata na kena isau. Era taro bibi dina. Veitalia se o cei o keda, se vanua cava eda bula kina, e bibi vei keda kece na kena isau.
2 Eda dikeva ena wase sa oti ni isoro ni veivoli i Jisu Karisito e dolava na sala meda rawata kina na bula tawamudu. Eda vulica tale ga ni iVolatabu e parofisaitaka na gauna ena ‘sega tale kina na mate.’ (Vakatakila 21:4) Ia, eda se mate tiko ena gauna oqo. E kaya na tui vuku o Solomoni: “Era kila na bula tiko nira na mate.” (Dauvunau 9:5) Eda dau vinakata me dede na noda bula. Ia eda dau vaqaqa tale ga se cava ena yacovi keda nida mate.
3 Eda dau lolosi nira mate na wekada se noda itokani dredre. Eso na gauna eda taroga: Era rarawa tiko? Era vakaraici keda tiko mai? Rawa nida vukei ira? Eda na sotavi ira tale? E duidui sara na nodra ivakamacala na veimatalotu nikua ena vica na taro qo. So era vakavulica ni kevaka o tamata vinaka, o na lako i lomalagi. Ke o tamata ca, o na lai kama ena vanua ni veivakararawataki. Eso era vakavulica ni gauna eda mate kina, eda dewa yani ina vuravura ni yalo meda lai tiko vata kei ira na vuda. Eso tale na lotu era kaya ni gauna eda mate kina, eda na lako ina dua tale na vanua e ruku i vuravura meda lai lewai, oti ena dewa tiko na noda bula meda lai manumanu, se da lai tamata tale.
4. Na ivakavuvuli cava me baleta na mate e tautauvata kina e levu na lotu?
4 E dua ga na ka era tautauvata kina na ivakavuvuli vakalotu va qo
NA CAVA DINA E YACO NIDA MATE?
5, 6. Na cava e kaya na iVolatabu me baleta na kedra ituvaki na mate?
5 E sega ni vou vei Jiova, o koya e bulia na noda mona, na ka e yaco nida mate. E kila o koya na ka dina, e vakamacalataka tale ga na nona Vosa na iVolatabu na kedra ituvaki na mate. Qo na ka e tukuna vakamatata na iVolatabu: E sega tale ni dua na ka e bula tiko ni sa mate na tamata. Na mate e veibasai ni bula. E sega ni rai rawa o koya e mate, e sega ni rogo rawa, e sega tale ga ni vakasama rawa. E sega tale ni dua na ka tawarairai e bula tiko nida sa mate. *
6 Ni sa cavuta oti o Solomoni ni o ira na bula era kila nira na mate, sa qai vola: “Ia o ira na mate era sega sara ga ni kila e dua na ka.” E vakamatatataka na ka dina rawarawa qo ena nona kaya ni o ira na mate era sega ni rawa ni loloma se veicati, ni “sega na cakacaka se na vakasama se na kilaka se na vuku ena iBulubulu.” (Wilika Dauvunau 9:5, 6, 10.) E kaya tale ga na Same 146:4 ni siga e mate kina e dua, “sa takali na nona vakanananu.” Eda na mate ga na tamata, e sega tale ni dua na ka e bula tiko nida sa mate. Na noda bula e vaka na yameyame ni kadrala. Ni boko na kadrala, e lako tale ina dua na vanua na yameyame? Sega! E sa oti ga.
NA KA E KAYA O JISU ME BALETA NA MATE
7. E vakamatatataka vakacava o Jisu na kedra ituvaki na mate?
7 E dau vakamatatataka o Jisu Karisito na kedra ituvaki na mate. A vakayacora qo ena gauna e mate kina o Lasarusa, e dua erau veikilai vinaka. A kaya o Jisu vei iratou na nona tisaipeli: “Sa moce na nodatou itokani o Lasarusa.” Na ka e tukuna eratou lai nanuma kina na tisaipeli ni tauvimate o Lasarusa, e moce tiko me vakacegu. Ia e duatani na ka e vakaibalebaletaka o Jisu. E mani vakamatatataka: “Sa mate o Lasarusa.” (Wilika Joni 11:11-14.) Dikeva ni vakatauvatana tiko o Jisu na mate kei na moce. A sega ni tiko mai lomalagi o Lasarusa, a sega tale ga ni lai kama tiko i eli. E sega ni lai sotavi ira na agilosi, se o ira na vu. A sega tale ga ni lai sucu vou o Lasarusa ena dua tale na yago. Sa vakacegu o koya ena nona sa mate, vaka ga e dua e moce lutu. E tiko eso tale na tikinivolatabu era dau vakatauvatana na mate kei na moce. Me kena ivakaraitaki, ena gauna e vakaviriki mate kina ena vatu o Sitiveni e kaya na iVolatabu ni “sa qai moce.” (Cakacaka 7:60) E kaya tale ga o Paula ni so era mate ena nona gauna era “sa moce” tu.—1 Korinica 15:6.
8. Eda kila vakacava ni sega ni inaki ni Kalou meda mate?
8 E inaki taumada ni Kalou me mate na tamata? Sega sara ga! E bulia na tamata o Jiova me bula tawamudu ena dela i vuravura. Me vaka eda sa dikeva oti ena ivola qo, na Kalou a buli rau na imatai ni veiwatini qai biuti rau ena parataisi totoka. E sega ni dua na ka e vakamelei rawa vei rau, erau bula uasivi. E vinakata o Jiova me rau marautaka tiko ga na nodrau bula. Vakacava, ena vinakata e dua na tama dau loloma me vakila na luvena na rarawa e dau vu mai na bula vaqase kei na mate? Sega! E lomani ira na luvena o Jiova, e vinakata me tawamudu na nodra bula marau e vuravura. E kaya na iVolatabu me baleti keda na tamata: “E biuta mada ga [o Jiova] e lomadra na gauna e sega ni mudu.” (Dauvunau 3:11) E buli keda o Jiova meda via bula tawamudu. E vakarautaka tale ga na sala me vakavatukanataki kina na gagadre qo.
VUNA EDA MATE KINA NA TAMATA
9. Na cava e vakatabuya o Jiova vei Atama, na cava e sega ni dredre kina na ivakaro qo?
9 Ia na cava ga eda mate tiko kina na tamata? Eda na sauma na taro qo ke da dikeva lesu na ka e yaco ni rau se bula voli e vuravura e dua na tagane kei na dua na yalewa. E kaya na iVolatabu: “E vakatubura na Kalou o Jiova mai na qele na vunikau kece ga e totoka na kena irairai qai vinaka me laukana.” (Vakatekivu 2:9) Ia e biuta e dua na ivakaro. E tukuna o Jiova vei Atama: “E rawa ni o kana mai na vunikau kece ga e tu ena were, mo mamau kina. Ia mo kua ni kana mai na vunikau e kilai kina na ka vinaka kei na ka ca, ni o na mate dina ena siga o kania kina.” (Vakatekivu 2:16, 17) Qo e sega sara ga ni lawa dredre. E sega ni caka rawa na levu ni kau erau rawa ni kania o Atama kei Ivi. Ia qo e gauna vinaka me rau vakaraitaka kina nodrau vakavinavinaka vei koya e solia vei rau na veika kece, wili kina na nodrau bula uasivi. Na nodrau talairawarawa ena vakaraitaka tale ga nodrau doka na veiliutaki nei koya na Tamadrau vakalomalagi, kei na nodrau vinakata na nona veidusimaki vakayalololoma.
10, 11. (a) Erau beca vakacava na Kalou na imatai ni veiwatini? (b) Na cava e bibi kina na cala erau cakava o Atama kei Ivi?
10 Ka ni rarawa ni rau digia na imatai ni veiwatini me rau talaidredre vei Jiova. E kaya o Setani vei Ivi ena nona vakayagataka e dua na gata me nona waqawaqa: “E kaya sara ga na Kalou mo drau kua ni kana mai na vunikau kece e tu ena were?” Mani sauma o Ivi: “E rawa ni keirau kania na vuata mai na vunikau ena were. Ia e kaya na Kalou me baleta na vuata mai na vunikau e tu ena lomadonu ni were: ‘Drau kua ni kana mai kina, kua, drau kua ni tara, de drau mate.’”—Vakatekivu 3:1-3.
11 “Drau na sega dina ni mate,” e kaya o Setani. “E kila na Kalou ni siga ga drau kana kina, ena rai na matamudrau, drau na vaka na Kalou, drau na kila na ka vinaka kei na ka ca.” (Vakatekivu 3:4, 5) E saga o Setani me vakabauta o Ivi ni na yaga vua na nona kania na vuanikau vakatabui. E vakaraitaka vei Ivi ni sega ni dodonu me dua tale e lewa vua na ka e vinaka kei na ka e ca; e dodonu me cakava ga na ka e vinakata. E beitaki Jiova tale ga o Setani ena nona kaya ni sega ni tukuna na ka dina ena yaco ke laukana na vuanikau. Mani vakabauti Setani o Ivi. Betia na vuanikau, kania sara. Oti e solia eso vei watina, kania tale ga o Atama. Na ka erau cakava qo erau a sega ni cakava ena lecaika. Erau kila vinaka ni rau sa cakava na ka sara ga a tukuna na Kalou me rau kua ni cakava. Na nodrau kania na vuanikau e vakaraitaka ni rau sa nakita sara ga me rau beca na ivakaro rawarawa qai matata a vakaroti rau kina na Kalou. Erau vakaraitaka ni rau beca na Tamadrau vakalomalagi, erau beca tale ga na nona veiliutaki. E sega sara ga ni dua na nodrau iulubale!
12. Na ivakaraitaki cava eda na kila kina na ivakarau ni yalo i Jiova ena gauna erau tusaqati koya kina o Atama kei Ivi?
12 Dua mada na kena ivakaraitaki: Kaya mada ke o susuga, o qarava voli mai e dua na luvemu ena nomu vinaka kece, ia e qai talaidredre vei iko. O raica ni sa sega ni dokai iko, sa sega tale ga ni lomani iko. Cava ena yacovi iko? Ena vakamosia sara ga na yalomu se vakaevei? Vakasamataka mada na mosi ni yalo i Jiova ni raica na nodrau tusaqati koya o Atama kei Ivi.
13. Na cava e kaya o Jiova ni na yaco vei Atama ena gauna e mate kina? Na cava e kena ibalebale ya?
13 Ni rau talaidredre o Atama kei Ivi, sa sega tale na yavu me vakalaiva kina o Jiova me rau bula tiko ga. Erau mani mate me vaka ga e yalataka o Jiova. Ia ni rau sa mate, erau sega ni lai bula tale tiko ena dua na vanua ni yalo. Eda kila qo mai na vosa e tauca o Jiova vei Atama ena vuku ni nona talaidredre. E kaya na Kalou: “O [na] suka ina qele, ni o vu ga mai kina. Ni o kuvuniqele ga, o na suka mo kuvuniqele tale.” (Vakatekivu 3:19) A buli Atama na Kalou mai na kuvuniqele. (Vakatekivu 2:7) Ni bera ni buli, a sega tu ni dua na ka o koya. Ni kaya gona na Kalou ni sa na suka o Atama me kuvuniqele, e vakaibalebaletaka ni sa na suka o Atama me sega tale ni dua na ka me vaka ga e liu. Sa na sega ni kabula tale o Atama me vaka ga na kuvuniqele a buli mai kina.
14. Na cava eda mate kina?
14 Ke rau a sega ni talaidredre vua na Kalou o Atama kei Ivi, ke rau bula tu ga nikua. Ia na nodrau talaidredre e vakavuna me rau ivalavala ca, rau tini mate sara. Eda sa mai mate ni vakadewa o Atama na bula ivalavala ca kei na mate vei keda kece na nona kawa. (Wilika Roma 5:12.) Na ivalavala ca ya e vaka e dua na matedewa e takavi keda kece. Na vua ni ivalavala ca na mate. Na mate e keda meca, e sega ni noda itokani. (1 Korinica 15:26) Eda marau dina ni vakarautaka o Jiova na ivoli me sereki keda kina mai na nona ivesu na meca dau veivakalolomataki qo!
E YAGA NA NODA KILA NA KA DINA E YACO NIDA MATE
15. Na cava e veivakacegui kina na noda kila na ka dina me baleti ira na mate?
15 E veivakacegui noda kila na ka e tukuna na iVolatabu me baleta na kedra ituvaki na mate. Me vaka eda sa raica mai, era sega ni rarawa tale tiko na mate. E sega ni dua na vuna meda rerevaki ira kina nira sega ni rawa ni vakaleqai keda. Era sega ni gadreva na noda veivuke, era sega tale ga ni rawa ni vukei keda. E sega ni rawa nida vosa vei ira, e sega tale ga ni rawa nira vosa vei keda. Levu na iliuliu ni lotu era kaya ni rawa nira vukei ira na mate. O ira na vakabauta na lasu qo era sa dau soli ilavo vei ira. Ia na noda kila na ka dina e taqomaki keda, eda na sega ni dabuitaki kina vei ira na dau vakavulica na lasu vaka oya.
16. O cei e vakasesea na ivakavuvuli ni levu sara na lotu, ena sala cava?
16 Vakacava na nomu lotu, e tautauvata na ka e vakavulica kei na ka e vakavulica na iVolatabu me baleta na kedra ituvaki na mate? Levu na lotu e duatani na ka era vakavulica. Ena vuku ni cava? Ni sa vakasesea o Setani na nodra ivakavuvuli. E vakayagataka o koya na lotu lasu me saga kina mera vakabauta na tamata ni mate ga na yagodra, ia ena lai bula tale tiko ena vuravura ni yalo e dua na ka tawarairai e vakatokai na yalodra. Qo e dua wale ga vei ira e levu sara na lasu e vakayagataka o Setani me vakacalai keda kina meda kua ni qarava na Kalou o Jiova. Na cava eso tale na lasu?
17. Na cava e beci kina o Jiova ena nodra vakavulica eso ni na vakararawataka na tamata me tawamudu?
17 Me vaka eda sa raica mai, eso na lotu era vakavulica ni kevaka e mate e dua e ca na nona ivakarau ni bula, sa na lako o koya ena dua na vanua katakata caucaudre me lai kama tawamudu kina. Na ivakavuvuli qo e beci sara ga kina na Kalou. E Kalou dauloloma o Jiova, o koya gona ena sega vakadua ni vakararawataka va qo na tamata. (Wilika 1 Joni 4:8.) Na cava mada o nanuma ke o raica e dua na turaga ni totogitaka e dua na gone e talaidredre ena nona taura na ligana qai vakama ena buka? O na dokai koya? O na vinakata mo drau veikilai? Sega sara ga! Macala ga ni o na cata na nona ivalavala ni sa rui veivakalolomataki. Ia e vinakata o Setani meda vakabauta ni o Jiova ena vakararawataka na tamata ena bukawaqa me tawamudu!
18. Na nodra qaravi na mate e vu mai na lasu vakalotu cava?
18 E uqeta tale ga eso na lotu o Setani mera vakavulica ni gauna e mate kina e dua, sa na vuki me dua na kabula vakayalo qai dodonu mera rokovi koya o ira na bula tiko. Era vakavuvulitaka ni yalodra na mate e rawa nira itokani nuitaki, se ra keda meca nabadua. Levu era vakabauta sara ga na lasu qo. Era rerevaki ira na mate, sa ra qai dau rokovi ira, ra qaravi ira. Ia e tukuna vakamatata na iVolatabu ni o ira na mate era sega sara tu ga ni vakila e dua na ka, me vaka ga e dua e mocelutu. Kena ikuri ni dodonu ga meda qarava na Kalou dina o Jiova, o koya e buli keda, e vakarautaka tale ga na ka meda bula kina.—Vakatakila 4:11.
19. Noda kila na ka dina me baleta na mate ena vakarawarawataka na noda kila na ivakavuvuli vakaivolatabu cava tale?
19 Nomu kila na ka dina me baleti ira na mate ena taqomaki iko mo kua ni vakacalai ena levu sara na ivakavuvuli lasu vakalotu. E vakarawarawataka tale ga na nomu kila eso tale na ivakavuvuli ena iVolatabu. Kena ivakaraitaki, ni o kila ni gauna eda mate kina eda sega ni lai bula tale tiko ena dua na vuravura ni yalo, e vakaibalebale vakalevu sara vei iko na vosa ni yalayala me baleta na bula tawamudu ena parataisi e vuravura.
20. Na taro cava eda na dikeva ena wase tarava?
20 Ena dua na gauna balavu sa oti, a taroga na taro qo na turaga yalodina o Jope: “Ke mate e dua na tamata, ena bula tale?” (Jope 14:14) Ena bula tale e dua sa mate? E veivakacegui dina na ka e kaya na iVolatabu ena tikina qo, me vaka eda na dikeva ena wase tarava.
^ para. 5 Raica na iKuri ena tabana e 208-211 ni na vakamatatataki kina se cava na “yalo.”


text:
Au na Rawata Vakacava na Maka Vinaka?
Ka o rawa ni cakava
Rai Donu! Kua vakadua ni nanuma ni o na sega tu ga ni rawata na maka vinaka. Ke basika mai na rai cala va qori, saga mo vakasamataka ga na veika vinaka. Kena ivakaraitaki, e sega ni dua na yavu vinaka na nodra vakalewa na vakarorogo na ivakarau ni vosa i Paula, ia e sauma lesu o koya: “
Keu sega mada ga ni madila ena vosa ia e duatani sara na ka au kila.” (2 Korinica 10:10; 11:6) E kila o Paula ni tiko na ka e lekata. Ia e kila tale ga ni tiko na ka e vinaka kina. Vakacava o iko? Na cava eso na ka o vinaka kina? Ke o sega ni vakasamataka rawa, vakacava mo taroga e dua sa matua vei iko? Ena rawa ni vukei iko koya mo kila na ka o vinaka kina kei na sala ena yaga kina vei iko.
Vuli lesoni wasoma. Na rawaka ena vuli ena vinakati kina na cakacaka vakaukaua kei na vuli lesoni. O na rairai sega ni taleitaka ena so na gauna, ia e bibi qai yaga vakalevu. Tovolea mada, o na marautaka. Me kua ni cala nomu ituvatuva ni vuli lesoni, ena vinakati mo vakayagataka vinaka nomu gauna. Nanuma tiko—me dau caka duadua e liu na vuli lesoni. Na ivolatabu e kaya ni tiko na
gauna ni dredre kei na
gauna ni meke. (Dauvunau 3:1, 4; 11:9) Koya gona, me vakataki ira ga na vo ni itabagone, o na rairai vinakata eso na gauna mo marau kina. E veivakasalataki na Dauvunau 11:4: ‘
O koya e vakaraica tiko na cagi ena sega ni kaburaka na sorenikau, kei koya e raica tiko na o ena sega ni tatamusuki.’ Cava eda vulica? Kua ni lokuyara. Ena sega ni caka rawa kina na ka e bibi. Me liu na vuli lesoni qai muri na qito. Kua ni leqa—ena tiko na gauna mo cakava ruarua kina!


text:
Na Cava na Manumanu Kila e Vitu na Uluna ena Vakatakila Wase 13?
Kena iSau Vakaivolatabu
Na manumanu kila e vitu na uluna e tukuni ena Vakatakila 13:1 e dusia na isoqosoqo vakapolitiki e vuravura.
E kilai ni dusia na veiliutaki vakapolitiki ni tu vua na lewa, kaukaua, kei na idabedabe vakaturaga.
—Vakatakila 13:2.
E lewa na “yavusa kece, na tamata kece, o ira na duivosavosa, kei na veimatanitu,” e sega gona ni dua ga na matanitu.
—Vakatakila 13:7.
E vaka na irairai ni va na manumanu e vakamacalataki ena Taniela 7:
2-8, na irairai ni lepate, na yavana e vaka na bea, na gusuna e vaka na laione, e tini na kena ileu. Na manumanu e cavuti ena parofisai i Taniela, oya o ira na tui se matanitu vakapolitiki era veiliutaki e vuravura. (Taniela 7: 17, 23) Na manumanu kila gona e cavuti ena Vakatakila wase 13 e dusia na isoqosoqo vakapolitiki.
E “cabe mai wasawasa,” oya o ira na lewenivanua era digitaka na matanitu me veiliutaki.
—Vakatakila 13:1; Aisea 17:12, 13.
E kaya na iVolatabu na naba se yaca ni manumanu
—666 —e “naba ni tamata.” (Vakatakila 13:17, 18) E dusia qori ni manumanu ena Vakatakila wase 13 e vakaibalebaletaka na veiliutaki vakatamata, sega ni timoni.
Era sega ni duavata ena levu na ka na veimatanitu, ia era duavata kece mera veiliutaki tiko ga, mera kua ga ni vakarorogo ina veiliutaki ni Matanitu ni Kalou. (Same 2:2) Era na duavata tale ga mera valuta na mataivalu ni Kalou e liutaka o Jisu Karisito ena Amaketoni, ia era na vakarusai kina na veimatanitu.
“Tini na kena ileu, e vitu na uluna”
Eso na naba ena iVolatabu e tiko na kena ibalebale. Kena ivakaraitaki, na tini kei na vitu e dusia na ka e taucoko. Me kilai na ibalebale ni manumanu e “tini na kena ileu, e vitu na uluna” ena Vakatakila wase 13, raica tale ga na “ivakatakarakara ni manumanu kila” ena dua tale na wase ena Vakatakila, qo na manumanu kila kulakula e vitu na uluna qai tini na kena ileu. (Vakatakila 13:
Na vitu na ulu ni manumanu kila ena Vakatakila 13:1 e dusia e vitu na matanitu: qo na matanitu qaqa era veiliutaki ra qai dau vakalolomataki ira na tamata ni Kalou
VULICA ESO TALE NA KA
Na Cava Mada e Kaya na iVolatabu?
Eda sa Bula Tu ena “iOtioti ni Veisiga”?
Vakasamataka na ka e yaco tu ena gauna qo kei na itovo, e vakaraitaka nida sa bula tu ena “iotioti ni veisiga” e kaya na iVolatabu.


text:
E Tuvanaki Vakacava na iVavakoso ni iVakadinadina i Jiova?
Era veiqaravi ena ivavakoso yadua e dua na ilawalawa qase. Era lewe ni dua na tabacakacaka e rauta ni 20 na ivavakoso, qai rauta ni 10 na tabacakacaka ena dua na iwasewase. Era veisiko ena veivavakoso na qase era vakatokai mera ivakatawa ni tabacakacaka.
E vakarautaka na veivakavulici kei na veidusimaki vakaivolatabu na iLawalawa Dauvakatulewa, na ilawalawa era lewena na iVakadinadina i Jiova era sa veiqaravi dede tu mai. Era cakacaka tiko ena neimami itikotiko liu ni iVakadinadina i Jiova mai Brooklyn, Niu Yoka.—Cakacaka 15:23-29; 1 Timoci 3:1-7.
VULICA ESO TALE NA KA
O CEI ERA CAKAVA TIKO NIKUA NA LOMA I JIOVA?
Na Cava o na Raica ena Nodra Soqoni na iVakadinadina i Jiova?
Keimami dau soqoni vata me keimami vulica na iVolatabu qai veivakayaloqaqataki. Keimami na marautaka dina ke oni tiko tale ga kina!
TARO E TAROGI WASOMA
Era Saumi na Nodra iLiuliu ni Lotu na iVakadinadina i Jiova?
Era wasei na veiliutaki kei ira na lewenilotu? O cei era vakadonui mera veiqaravi?
SOQONI
Na Cava e Caka ena Vale ni Soqoni?
Raica mada.


text:
IVAKASALA INA VUVALE | VAKAWATI
Veimaliwai Vakaveivugoni
ITUVAKI DREDRE
“Gauna e drakidrakita kina na neirau bula vakawati, lai tukutuku sara o watiqu vei nei kei momo. E vakasalataki au kina o momo. Au sega sara ga ni taleitaka!”
—Jemesa. *
“Dau kaya o noqu nei, ‘Dua na ka noqu dau vakananumi noqu cauravou!’ Wewenigusuna voli ga nodrau veivolekati, au lai nanuma kina ni noqu vakawatitaki koya e vakavuna me va qori na nona rai!”
—Nina.
E rawa ni taqomaki na bula vakawati nira sega ni veiriti na veivugoni?
KA MO KILA
Tauyavu na vuvale vou ena vakawati. E kaya na iVolatabu ni o tagane vakawati ‘ena biuti tamana kei tinana me kabiti watina.’ Qori tale ga na ka ena cakava o yalewa vakawati vei rau nona itubutubu, me kabiti watina. E kaya na iVolatabu ni gauna e vakawati kina o yalewa rau sa na “dua ga na yago” kei tagane. Rau sa dua na vuvale vou.
Vakaliuca nomu vakawati, sega ni o rau nomu itubutubu. E vola o John M. Gottman, e dau veivakasalataki ena bula vakawati, “bibi ena bula vakawati me tiko kina na vakasama ni rau sa na cakava vata na ka na veiwatini. Nomu tauyavutaka e dua na bula vakawati se nomu saga tale mo drau veiwekani voleka kei watimu, sa na lailai nomu kabiti ratou mai vale.” *
Sega ni rawarawa vei ira eso na itubutubu. Tukuna e dua na tagane a vakawati gone: “Dau vakaliuci rau nona itubutubu o watiqu ni bera neirau vakawati. Oti ga neirau vakawati, raica o tinana ni sa veisau. Sega ni rawarawa vua qori.”
Ra vakila tale ga qori eso na veiwatini vou. E kaya o Jemesa, a tukuni taumada: “O sega ni rawa ni digi rau na vugomu me vaka nomu digi ira nomu itokani. E vaka ga nona tukuna vei iko e dua, ‘O koya ga qo me sa na nomu itokani vou.’ Ke rau vakaninivaki mada ga, sega ni dua na ka e caka rawa kina ni sa mai sema na veiwekani!”
KA O RAWA NI CAKAVA
Ke drau dau veiletitaka vakaveiwatini na veika me baleti rau nomudrau dui itubutubu, saga mo drau walia vata ena veiyaloni. Drau muria na ivakasala vakaivolatabu mo drau “qara na veivinakati, ka muria sara.”
Ena veivuke na vica na ituvaki qo. E vakavotui kina na ka e dau yaco vei ira na veiwatini. Na ivakavuvuli tale ga e vakamacalataki kina e rawa ni walia na leqa ni veimaliwai vakaveivugoni.
Diva o yalewa me rau veimaliwai vinaka o tinana kei watina. Ia raica o tagane ni dredre sara ga qori.
Tovolea qo: Drau veivosakitaka vakaveiwatini, tu vakarau mo vakuai iko. Me bibi tiko vei iko na rai i watimu, o yalataka mo lomana, sega ni rai i vugomu. Saga mo vakasamataka e dua se rua na sala mo vakavinakataka kina nomu veiwekani kei tinana, muria sara qori. Ni raica o watimu na nomu sasaga ena dokai iko vakalevu.—iVakavuvuli vakaivolatabu: 1 Korinica 10:24.
Tukuna o tagane ni o yalewa e dau vakamarautaki rau ga vakalevu na nona itubutubu, e vakawaleni koya.
Tovolea qo: Drau veivosakitaka na leqa qori, saga mo biuti iko ena kena ituvaki. Sega ni dodonu me lomaleqa o watimu ni raica nomu vakaraitaka vei rau na nomu itubutubu ni o dokai rau. (Vosa Vakaibalebale 23:22) Ia ena vinakati mo vakadeitaka vua ena ka o tukuna kei na ka o cakava ni o dau kauaitaki koya vakalevu. Ke nuidei o watimu ena sega kina ni qati rau nomu itubutubu me nanuma ni o kauaitaki rau tiko ga vakalevu.—iVakavuvuli vakaivolatabu: Efeso 5:33.
Raica o tagane ni o watina e dau kerea vakalevu nodrau ivakasala nona itubutubu.
Tovolea qo: Me vosa o tagane vei watina, tukuna vua ni tiko na iyalayala ni ka e rawa ni cakava. Ena vinaka me dau yalorawarawa. Vakacava, me sa kua sara ga ni kerei nodrau ivakasala na itubutubu? Ke mani kerei, gauna cava ena veiganiti kina? Ke drau lomavata ena so na gauna me kerei nodrau ivakasala na nomudrau dui itubutubu, ena sega ni dua na kena leqa.—iVakavuvuli vakaivolatabu: Filipai 4:5.
^ para. 4 Veisau na yaca ena ulutaga qo.
^ para. 9 iVola The Seven Principles for Making Marriage Work.


text:
JW LIBRARY
Me Download Qai Vakayagataka Vinaka na iVola—Android
Ke o sega ni sema ena Internet, o se rawa tiko ga ni wilika e levu na ivola, tikidua, brochure se sarava tale ga na vidio ena JW Library.
Muria na idusidusi qo mo download qai vakayagataka vinaka na ivola:
Me Download
O rawa ni wilika e levu na ivola, tikidua, brochure se sarava tale ga na vidio ena JW Library ni sega na Internet. Ena rawa qori ke download rawa na ka kece o vinakata.
Dolava na kato qai tabaka na Publications mo raica na ka e vakarautaki.
Tabaka na Languages mo kila na vosa kece e vakarautaki kina na ka o vaqara. Tabaka na vosa o vinakata. Na vosa o digia wasoma ena toka sara e cake. Se mo taipataka ga na vosa o vinakata.
E vica na sala o rawa ni raica kina na ka o vinakata ena JW Library.
O na raica ena By Type na ka kece e vakarautaki ena vosa o vaqaqara kina. Era wasei tu vakaivola, tikidua, se vidio. Ni o tabaka e dua na iwasewase qori, o na raica na ka e vakarautaki, me vaka Na Vale ni Vakatawa ni veiyabaki se na iwasewase kece ni vidio. Tabaka na All Types ni o via vaqara tale eso na ka.
O na raica ena What’s New na ka vovou kece sa vakarautaki ena vosa o vaqaqara kina.
Ke se bera ni download e dua na ka, o na raica kina na ivakatakilakila ni o. Tabaka na ka o vinakata, ena download sara. Ni sa download, sa na yali na ivakatakilakila ni o. Tabaka tale mo rawa ni wilika.
O na raica ena Downloaded na ka kece o sa maroroya tu. Rawa ni wasei me vaka na kena e vakayagataki wasoma (Frequently Used), vakavudua (Rarely Used) se na kena levu (Largest Size).
Me Boko
Rawa ni o bokoca eso na ka, ke o sa sega ni vinakata se me vagalalataki ga.
Dolava na kato ena imawi qai tabaka Publications, tabaka na kena mataqali (kena ivakaraitaki, Books) mo raica na ivola kece e tiko. Me boko laivi, tabaka na ivakatakilakila e toka e yasana qai tabaka Delete.
Ke o via vagalalataka nomu talevoni se tablet, bokoca laivi na ka o sa sega ni dau vakayagataka se sa rui levu. Mo kila qori, tabaka na Downloaded qai raica na iwasewase ni Rarely Used se na Largest Size. Bokoca sara na ka o sa sega ni vinakata.
Me Vakavoutaki e Dua na Ka
E dau vakavoutaki ena so na gauna na ka sa maroroi tu.
Ni sa vakavoutaki e dua na ka, sa na vakatakilakilataki toka. Ni o tabaka na ivola qori, ena tukuni mai ni sa rawa ni vakavoutaki. Tabaka na Download mo vakavoutaka, se na Later mo wilika ga na kena sa toka rawa.
Mo kila kece na ka sa rawa ni vakavoutaki, dolava na kato, qai tabaka na Publications. Ke vinakati mo vakavoutaka eso na ka, o na raica na Pending Updates. Tabaka mo kila na ka me vakavoutaki. Tabaka sara na ka o via vakavoutaka, se tabaka ga na kena ibulukau e toka e cake me vakavoutaki kece.
Ena Feperueri 2015, a sevutaki na ka e vakarautaki qo ena JW Library 1.4, e rawa ni vakayagataki ena Android 2.3. Ke o se sega ni raica, yalovinaka muria na idusidusi ena Me Vakavoutaki ena ulutaga “Tekivu Vakayagataka na JW Library—Android.”


text:
JW LIBRARY
iVukevuke ena Android
Na JW Library e dua na porokaramu vakadonui era vakarautaka na iVakadinadina i Jiova. E okati kina e levu na vakadewa ni iVolatabu, ivola, kei na brochure me vulici kina na iVolatabu.
ENA IWASEWASE QO
Tekivu Vakayagataka na JW Library—Android
Vulica na ivakavakayagataki ni ka e vakarautaki ena JW Library ena talevoni se tablet e tiko kina na Android.
Me Download Qai Vakayagataka Vinaka na iVolatabu—Android
Vulica mo download qai vakayagataka vinaka na iVolatabu ena JW Library ena talevoni se tablet e tiko kina na Android.
Me Download Qai Vakayagataka Vinaka na iVola—Android
Vulica mo download qai vakayagataka vinaka na ivola ena JW Library ena talevoni se tablet e tiko kina na Android.
Vakayagataka Vinaka na Bookmark—Android
Vulica mo vakayagataka vinaka na bookmark ena JW Library ena talevoni se tablet e tiko kina na Android.
Vakayagataka na History—Android
Vulica na ivakavakayagataki ni history ena JW Library ena talevoni se tablet e tiko kina na Android.
Veisautaka na iRairai ni ka Eda Wilika—Android
Vulica mo veisautaka na irairai ni ka o wilika ena JW Library ena talevoni se tablet e tiko kina na Android.
Vaqaqara ena iVolatabu se iVola—Android
Vulica mo vaqaqara ena iVolatabu se ivola, mo vaqara tale ga e dua na ulutaga ena Insight on the Scriptures ena JW Library ena talevoni se tablet e tiko kina na Android.


text:
IVOLA NI SOQONI–NODA BULA VAKARISITO KEI NA CAKACAKA VAKAITALATALA Julai 2016
Vakatutu
Vakatutu ni soli Vale ni Vakatawa kei na iTukutuku Vinaka Mai Vua na Kalou! Bulia nomu vakatutu ni o vakayagataka eso na ivakaraitaki qo.
IYAU MAI NA VOSA NI KALOU
Vakacaucautaki Jiova, na Daurogo Masu
Na cava e vinaka kina mo masulaka vua na Kalou na ka o yalataka? O na nuitaki Jiova vakacava ni o masu? (Same 61-
NODA BULA VAKARISITO
Yaga na Bula Rawarawa me Vakacaucautaki Kina na Kalou
Na cava o rawa ni cakava ni o bula rawarawa? O na vakatotomuri Jisu vakacava?
IYAU MAI NA VOSA NI KALOU
Eda Gumatua na Tamata i Jiova ena Sokalou Dina
Na cava eda vulica ena nona guta na qaravi Kalou o Tevita? Nida gumatua, cava eda na via cakava? (Same 69-
NODA BULA VAKARISITO
Vakacava mo Tovolea ena Dua na Yabaki?
O ira na yalorawarawa mera tovolea era na vakila na vakacegu kei na veivakalougatataki.
NODA BULA VAKARISITO
iTuvatuva ni Painia Tudei
De dua o na kurabuitaka nira painia rawa eso era osooso se tautauvimate.
IYAU MAI NA VOSA NI KALOU
Nanuma na Cakacaka i Jiova
Na cava e okati ena cakacaka i Jiova? Ena yaga vakacava noda vakasamataka vakatitobu? (Same 74-
IYAU MAI NA VOSA NI KALOU
O Cei e Bibi Duadua Vei Iko?
E vakaraitaka o koya e vola na ika83 ni Same ni bibi duadua vua na Kalou o Jiova. E rawa vakacava ni dina tale ga qori vei keda?


text:
Na veika e tu me ra vakayagataka ko ira era vosa Vakaviti
E sega soti ni levu na i vola e volai e na vosa Vakaviti e tu e na veivale ni wilivola e Weligitoni, ia e rawa ni ra taleitaka na veika e tu na i taukei mai Viti.
Na niusiveva
E tu e na veivale ni wilivola na misini ni veitaratara vakakomipiuta e rawa ni vakayagataki me wiliki kina na niusiveva na Fiji Post (e na vosa Vakavavalagi), Fiji Sun (e na vosa Vakavavalagi), Fiji Times (e na vosa Vakavavalagi) kei na Fiji Live (e na vosa Vakavavalagi). E sega ni saumi.
E sega na i lavelave ni veiniusiveva oqo e na vale ni wilivola, ia e buta katakata taucoko na i tukutuku e wiliki e na komipiuta.
Na i vola ni wilivola e na vosa Vakaviti
E nanuma tiko na vale ni wilivola na Central Library e Weligitoni, me vakalevutaka cake na i wiliwili ni i vola e volai e na vosa Vakaviti me baleti ira na uabula. Keitou vinakata sara ga me keitou na vakasamataka na nomu Nanuma me baleta na kena voli.
Na i vola e tu e na vale ni wilivola na Central Library kei na vale ni wilivola e Newtown: Bula Vakavanua 306.089994 SER.
Me kilai talega ni tu e so na nodra i vola ni talanoa na gone ka volai e na vosa Vakaviti, e na i taba vale e ra ni vale ni wilivola na Central Library, ka vaka kina e na veitabana ni vale ni wilivola. Oqo e tolu vei ira na i vola:
- Na Wiliwili : counting numbers in Fijian and English
- Na Veiroka : colours in Fijian and English
- Matua Vosa : Fijian alphabet with English translations
(Era tu na i vola oqo e na vale ni wilivola na Central Library kei na vale ni wilivola e Johnsonville, Karori, Kilbirnie, kei Newtown.)
Na i vola e volai e na vosa Vakavavalagi
E rawa ni ra tauri me ra la'ki wiliki e vuqa na i vola, ka me macawa 3 na kena dede. Era tuvai na i vola e na dua ga na i vakarau ni nabataki i vola e na veitabana ni vale ni wilivola taucoko sara. Me vaka oqo: era okati na motoka, motopai, kei na laiseni ni draivataki lori lelevu e na ruku ni ulutaga The Road Code, ka ra tuvai e na vata naba 343.0946 DON. Era tu na kena i lavelave e na veivale taucoko ni wilivola, ka rawa ni ra tauri me macawa 1. Kevaka e sega ni tiko e dua na kena i lavelave, e rawa ni tauri tiko vakawawa vei iko ke ko vakayagataka na nomu Library Card.
Oqo e so na ulutaga e rawa ni yaga vei iko:
- 005: Komipiuta
- 320.00 SEC Securing a peaceful Pacific
- 428: na vuli vosa Vakavavalagi
- 500s: na vuli vakadidike, na vulici kei na dikevi ni veika e tu e lomalagi kei na maliwa lala, na veika bula taucoko e vuravura - kau kei na manumanu, (okati kina na 508.9611 RYA Fiji's natural heritage kei na 597.099 RAN Reef and shore fishes of the South Pacific
- 613-616: na veika me baleta na bula, ka wili kina na mate ni suka, momosi ni i sema ni yago, kei na tubu ni dra
- 635: na teitei
- 640-649: na veiqaravi e loma ni vale, na cula ni i yaya ni vale kei na nodra i sulu na gone kei na uabula, na vakasaqa kei na veiqaravi vakaitubutubu
- 650s: na i tukutuku me baleta na cakacaka e Niu Siladi
- 700s: na droini, na cakacaka ni liga kei na i vakatagi, na meke se danisi, i yaloyalo yavala kei na veivakamarautaki
- 800s: na veika era volai tu vakaivola mai na levu na vanua. E wili kina na serekali, vakatasuasua, kei na veika tale e so
- 900s: na veivanua raraba, na veilakoyaki kina kei na kedra i tukutuku makawa, ka wili kina na i tukutuku makawa kei Viti (954) na kena jokaravi kei na veilakoyaki kina (915.414) - Fijian Lonely Planet guidebook 919.611 FIJ
Na DVD kei na CD ni i vakatagi
The land has eyes / Pear ta ma 'on maf (e ganiti ira na uabula)
E rawa ni tauri na CD kei na DVD ni i vakatagi me 1 na macawa na kena dede, ni ko vakayagataka na nomu i vola palasitika ni lewe ni vale ni wilivola. E lavaki na i sau ni kena tauri na i sau ni kena tauri na veika me Rogoci se Saravi.
Era tiko na CD ni i Vakatagi e na i taba vale e ra ni vale ni wilivola na Central Library, e na vanua ni Veika me Rogoci se Raici (Sound & Vision Centre). Vakaqara na i wasewase ni sere kei na i vakatagi mai na Ceva ni Wasa Pasifika (Music of the South Pacific).
Vakaqara na:
- Kila kei na Voices of Nature, mai vei ratou na Black Rose (CD Fiji BLA)
- Greatest Hits, Daniel Rae Costello (CD Fiji COS)
- Ka La Mau Tapen (CD Fiji COS)
Na vuli vosa Vakavavalagi
Focus on IELTS, Susan O'Connell
Oqo na veika era tu me baleta na vuli vosa Vakavavalagi:
- Na i vola, tevu, vidio, CD kei na CD-ROM me vukea na nomu vuli vosa Vakavavalagi
- Na i vola ni kena vakayagataki donu na vosa, na i vola ni vosa kei na i vola e vakamacalataki kina na i balebale ni vosa
- Na veika me vukei iko e na nomu veitarogitaka na IELTS kei na TOEFL
- Na i vola me baleta na i vakarau ni bula e Niu Siladi, ka wili kina na vakasaqa, veiqaravi vakaitubutubu kei na i tuvaki ni bula
- Na i vola ni talanoa me marautaki
Era tu na veika taucoko oqo e na i wasewase me baleta na nodra vuli ka na uabula, (Adult Learning Collection), e na 420.7 kei na 428.24, kei na vanua e tu kina na Veika me Rogoci se Saravi (Central Sound & Vision Centre). Era tu na veika me baleta na nodra vuli ka na uabula e na vale ni wilivola na Central, kei na vale ni wilivola e Newtown, Ruth Gotlieb (Kilbirnie), Johnsonville, Miramar kei Karori.
E SEGA NI SAUMI na kena tauri e dua vei ira na veika oqo me 3 na macawa na kena dede. E rawa ni ko taura na levu ga ni ka ko vinakata. Kevaka e gadrevi e so tale na i tukutuku, raica na neitou na i dusidusi me baleta na Vosa Vakavavalagi me i karua ni vosa
Kevaka ko vinakata me vakaqarai vei iko e dua na ka ko vinakata, yalovinaka kerei keitou.


text:
E LEVU vei ira na dauteidovu era nanuma ni dodonu me na vakavinakataki na i qaqi ni suka e Rakiraki, na Penang Mill.
Ena dua na vakatataro e vakarautaka na Tebutt Times Poll, ni levu era nanuma me a vakavinakataki ga na i qaqi oqo ka rauta ni $50 na milioni na kena i sau.
Ia, sa vakatauca oti na nona lewa na matanitu ni sa na sega ni vakavinakataki tale na i qaqi ni suka oqo mai Rakiraki.
E laurai mai ena vakatataro ni ra duavata kece na nodra vakanananu na lewenivanua era tarogi, era duikaikai, ka oka kina o ira era tiko ena taoni kei ira era tiko ena veikoro.
Kaya o Bala Dass mai na Fiji Cane Growers Association ni levu era nanuma tiko na i sau ni kena vakau sara tiko na dovu esa musu oti ki Ba.
Eso talega na dautei dovu era tukuna ni cava na dede ni gauna ena vukei ira tiko kina vakaoqo na matanitu ena kena saumi na kena kau na nodra dovu me laki qaqi ena I qaqi mai Rarawai.
E dua na bolebole levu e sa tara talega na tabana ni suka ena gauna oqo, oya na kena laurai mai o ira mera mai cakacaka ena loga ni dovu.
E laurai ni sa veisau talega na nodra rai na gone era susugi mai ena loga ni veidovu, ena nodra sa gadreva me ra cakacaka tale ena veitabana ni cakacaka eso, ka ra sega ni tomana na tei dovu me vaka e sa cakava tu mai na tubudra kei na tamadra.
E kaya o Dass ni dau levu na nuiqawaqaqa e dau yaco kevaka e dau sega ni vukei na nodra bula vakailavo na dauteidovu.
Tukuna ni levu era sa vakasama tu vakarua me ra tomana tikoga na teidovu se ra sa qarava tale e dua na tabana ni cakacaka.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
ESA mai leqa e 21 na bula ni lewenivanua e Viti ena nodra mai coqa ena noda gaunisala ena loma ni yabaki oqo.
Ena coqa ka yaco mai Navutu e Sigatoka e mai vakaleqai kina e rua na lewenivanua.
E dua vei rau na leqa oqo e dua na turaga yabaki 26 kei na dua tale na pasidia ka dabe tiko mai na i dabedabe e muri ni motoka ka coqa oqo.
Vakadeitaka talega na tukutuku mai na tabana ni ovisa, ni ratou sa curu bibi tale tikoga na lewenivanua e vodo tiko ena rua na motoka e a wili ena coqa oqo.
Kaya na tabana ni ovisa, ni a via pasitaka na lori e liu tiko e dua na lori, vakavuna me coqa kei koya na lori e gole tiko mai yasana kadua.
Ena kaukauwa ni coqa oqo, e ratou coqa kina e tolu na motoka, mani leqa kina e rua na lewenivanua.
Sa davo bibi tale tikoga ena gauna oqo e tolu tale na lewenivanua eratou a vodo tiko ena lori oqo.
E kauwai na dareketa ni tabana ni gaunisala mai na Tabana ni Ovisa, o Turaganiovisa Mahesh Mishra ni sa yaco sara tikoga na mate ena vuku ni vakacalaka e yaco veitaravi tiko ena vica na macawa sa oti oqo.
E tukuna o Mishra ni dodonu vei ira na dau vakau lori me ra na raica lesuva tale na veika era vulica ena vuku ni nodra dau vakau lori ena sala e qaqarauni ena veigauna era draiva tiko kina.
Tukuna ni dua ga na bula ka dodonu me da na cakacaka vata tale na lewenivanua kei ira na tabana ena vuku ni kena taqomaki na bula ni lewenivanua era vakayagataka na noda veitolo ni sala e Viti.
E kaya ni ka bibi talega na nodra i tovo kei na vakarau ni nodra vakayagataka na gaunisala na noda me ra na vakamuria na lawa ni vakayagataki gaunisala.Home | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.


text:
LESONI 6
E Yaga Vakacava na Neimami Maliwai Ira Keimami Vakabauta Vata?
Ena so na gauna keimami na takoso e loma ni veikauloa se vosota na draki ca, me keimami kua ga kina ni calata na neimami soqoni vaKarisito. Era vakila tale ga e levu na ituvaki dredre na iVakadinadina i Jiova, ra qai wawale ni oti na nodra cakacaka ena dua na siga. Ia na cava ga era saga kina mera lai veimaliwai kei ira na tacidra vakayalo?
Keimami na vinaka kina. A vola o Paula me baleta na veimaliwai ena ivavakoso, ‘me keimami veinanumi.’ (Iperiu 10:24) Kena ibalebale me keimami veikilai vinaka. E uqeti keimami sara ga o Paula me keimami dauveikauaitaki. Ni keimami sa mai veikilai kei ira eso tale na vuvale iVakadinadina, keimami raica nira vosota tale ga e levu na ituvaki dredre, keimami vulica kina na ka me keimami cakava.
Dei kina neimami veitokani. Ni keimami gole ina neimami soqoni, keimami sotavi ira kina neimami itokani voleka. Keimami dau veimaliwai tale ga kei ira ena so na soqo ni marau. E yaga vakacava na gauna ni veimaliwai qori? Keimami vakamareqeti ira kina na taci keimami, qori e vaqaqacotaka na neimami veilomani. Nira dau sotava gona na ituvaki dredre, keimami vuki totolo ni vukei ira ni keimami rui veivolekati sara ga. (Vosa Vakaibalebale 17:17) Keimami vakaraitaka neimami “veikauaitaki” ena neimami veimaliwai kei ira na lewe ni ivavakoso.—1 Korinica 12:25, 26.
Oni uqeti moni veitokani kei ira era cakava tiko na loma ni Kalou. Oni na raica qori vei ira na iVakadinadina i Jiova. Me kua ni dua na ka e tarovi iko ena nomu mai maliwai keimami.
Na cava keimami dau veimaliwai kina ena soqoni?
Gauna cava o nanuma mo na tiko kina ena neimami soqoni?


text:
LESONI 6
Na Cava na iNuinui me Baleti Ira na Mate?
1. Na cava na itukutuku vinaka me baleti ira na mate?
Ni yaco yani o Jisu e Pecani volekati Jerusalemi, sa oti e va na siga na mate i Lasarusa na nona itokani. A lako o Jisu ena ibulubulu rau qai tomani koya na ganei Lasarusa, o Meri kei Marica. Sega ni dede era gole yani e dua na ilala levu. Vakasamataka mada na nodrau marau o Marica kei Meri ni sa vakaturi Lasarusa o Jisu.—Wilika Joni 11:21-24, 38-44.
Sa kila rawa tu o Marica na itukutuku vinaka me baleti ira na mate. A kila ni o Jiova ena vakaturi ira na mate mera bula tale e vuravura.—Wilika Jope 14:14, 15.
2. Na cava na kedra ituvaki na mate?
Eda buli na tamata mai na kuvu ni qele. (Vakatekivu 2:7; 3:19) E sega ni tiko vei keda e dua na ka tawarairai, e sega tale ga ni bula tiko e dua na ka ena gauna eda mate kina. Sa cegu na yavala ni noda mona ena gauna qori, sa oti tale ga na ka eda vakananuma. Nira sega ni vakila e dua na ka o ira na mate, a sega kina ni talanoataka o Lasarusa e dua na ka a yaco ena gauna a mate kina.—Wilika Same 146:4; Dauvunau 9:5, 6, 10.
Vakacava ena vakararawataki ira na tamata na Kalou ena bukawaqa nira mate? Ni tukuna na iVolatabu nira sega ni vakila e dua na ka o ira na mate, e macala vakasigalevu ni lasu na ivakavuvuli ni kama mai eli qai beci kina na Kalou. E vakasisila vua na vakasama nira na vakararawataki ena bukawaqa na tamata.—Wilika Jeremaia 7:31.
3. E rawa nira vosa vei keda na mate?
Era sega ni rawa ni vosa se rogo na mate. (Same 115:17) Ia e tiko eso na agilosi ca, era rawa ni vosa vei ira na tamata ra qai lasutaka ni o ira na sa mate. (2 Pita 2:4) E vakarota o Jiova meda kua ni saga meda veivosaki kei ira na mate.—Wilika Vakarua 18:10, 11.
4. O cei ena vakaturi?
E levu vei ira na milioni vakacaca era mate tu ena ibulubulu era na vakaturi mera bula e vuravura. Era na vakaturi mada ga eso era sega ni kila na Kalou kei na so tale ga na dau caka ca.—Wilika Luke 23:43; Cakacaka 24:15.
Ena soli na gauna vei ira na vakaturi mera vulica na ka dina me baleta na Kalou, ra qai vakaraitaka na nodra vakabauti Jisu ena nodra talairawarawa vua. (Vakatakila 20:11-13) O ira era vakaturi ra qai cakava na ka vinaka era na marautaka na bula tawamudu e vuravura.—Wilika Joni 5:28, 29.
5. Na cava e vakaraitaka na veivakaturi me baleti Jiova?
E rawa na inuinui ni veivakaturi ena nona tala mai na Kalou na Luvena me mate ena vukuda. Na veivakaturi e ivakaraitaki ni loloma i Jiova kei na nona loloma soli wale. O cei sara mada o via sotava ena gauna era na vakaturi kina na mate?—Wilika Joni 3:16; Roma 6:23.
VULICA ESO TALE NA KA
Na Cava Mada e Kaya na iVolatabu?
Era tu e Vei na Mate?
Vulica na ka e kaya na iVolatabu me baleta na vanua era tu kina na mate kei na vuna eda mate kina.
Na Cava Mada e Kaya na iVolatabu?
Na iNuinui Totoka me Baleti Ira na Wekada Era sa Takali
Sa takali e dua na wekamu voleka? E rawa ni o raici ira tale? Vulica na ka e kaya na iVolatabu me baleta na veivakaturi.
Na Cava Mada e Kaya na iVolatabu?
Era Vakamua Vakacava na Noda Bula na Veika Bula Vakayalo?
E vakamacalataki ira na agilosi kei na timoni na iVolatabu. Era bula dina na kabula vakayalo? Era vakamua vakacava na nomu bula?


text:
RA TAROGA NA ITABAGONE
Cava Meu Kila me Baleta na Veivakasagai?—Wase 2: Lomavakacegu Tale
Ora na lomamu
Levu era maduataka na nodra vakasagai. Era rairai nanuma ni bale vei ira. Kena ivakaraitaki o Karen sa yabaki 19, a vakasagai ena gauna e yabaki 6 kina me yaco ina 13. E kaya: “E vakararawataki au tiko ga na ora ni lomaqu. Au kaya lo, ‘Na cava au galuvaka tiko kina na noqu vakasagai?’”
Ke va tale ga qori nomu rai, wilika mada na ivakamacala qo:
O ira na gone era sega ni vakayalotaka na veiyacovi. Kena ibalebale ni sega ni bale vei ira na nodra sagai.
O ira na gone era dau nuitaki ira na qase, era sega ni kila nodra ilawaki na tamata ca, rawarawa kina nira vakaleqai. E kaya na ivola The Right to Innocence: “Era qaseqase na dau veivakasagai, era sega ni yacova na gone na nodra ilawaki.”
E rawa nira taleitaka na veiyacovi na gone nira vakasagai. Ke yaco qori, mo kila tiko ni na va ga qori na yagomu ni dua e vakatara. E sega ni kena ibalebale ni o vakadonuya mo vakasagai se bale vei iko.
Vakatutu: Vakasamataka e dua na gone o kila e tiko ena yabaki ni bula o a vakasagai kina. Taroga, ‘O nanuma ni bale vua nona vakasagai?’
E va qori na ka e vakasamataka o Karen ena gauna e mea tiko kina e tolu na gone, e dua sa voleka ni yabaki ono, na yabaki sara ga e tekivu vakasagai kina. E kaya, “Au kila ni se yalowai na gone ena yabaki qori, au va tale ga ya ena gauna au tekivu vakasagai kina.”
Kena dina: E bale vei koya e veivakasagai na ka e yaco. E kaya na iVolatabu: “Ena saumi vua na tamata ca na nona caka ca.”—Isikeli 18:20.
Bibi mo talaucaka na lomamu
O na lomavakacegu ni o talaucaka na ka e yaco vua e dua o nuitaka. E kaya na iVolatabu: “Na itokani dina e loloma ena veigauna, e tacida ena gauna ni rarawa.”—Vosa Vakaibalebale 17:17.
O rairai nanuma ni na taqomaki na kemu irogorogo ni o galuvaka na ka e yaco. De vaka na bai me taqomaki iko mo kua ni rarawa kina vakalevu. Ia ena sega ni dua e vukei iko ke o galu tiko ga.
E vakadinadinataka e dua na goneyalewa o Janet ni lomavakacegu ni talaucaka na lomana. E kaya: “Niu se gone a vakasagai au e dua au nuitaka, au galuvaka tiko me vica na yabaki. Ena gauna ga au talaucaka kina vei tinaqu, e vaka ga e taluva mai tabaqu e dua na icolacola bibi.”
Ni vakasamataka lesu o Janet na ka e yacovi koya, e kila na vuna era maduataka kina eso mera talaucaka na lomadra. E kaya: “E ulutaga dredre me veivosakitaki na veivakasagai. Ia vei au, e ora tiko ga na lomaqu. E bibi meu vakaraitaka totolo.”
“Gauna ni veivakabulai”
Ni o vakasagai e rawa ni cala nomu rai, o nanuma ni o tawayaga, o yalolailai, se o ivakarawa ga ni ka me vakacegui kina na nodra garogaro. O na rawa ni kauta tani na rai cala qori ni o vakayagataka vinaka na “gauna ni veivakabulai.” (Dauvunau 3:3) Na cava mo cakava?
Vulica na iVolatabu. E tiko ena iVolatabu na rai ni Kalou, e “kaukaua . . . me talaraki kina na veika sa vakawakana tu,” wili kina na nomu rai cala. (2 Korinica 10:4, 5) Kena ivakaraitaki, wilika qai vakasamataka na vica na tikinivolatabu qo: Aisea 41:10; Jeremaia 31:3; Malakai 3:16, 17; Luke 12:6, 7; 1 Joni 3:19, 20.
Masu. Ni ora na lomamu se o nanuma ni o tawayaga, “biuta vei Jiova na nomu icolacola bibi.” (Same 55:22) E tiko o koya e kauaitaki iko!
Qase ni ivavakoso. Era vakavulici na tagane lotu vaKarisito qo mera “vaka na ivunivuni mai na cagi, na ivakaruru mai na uca bi.” (Aisea 32:2) Era na vukei iko me donu nomu rai, mo guilecava tale ga na ka sa sivi.
iTokani vinaka. Saga mo veimaliwai kei ira na tagane kei na yalewa era bulataka na itovo vaKarisito. Vulica na ivakarau ni nodra veimaliwai. Toso na gauna, o na qai kila ni sega ni tamata kece era na vakasagai ira era tukuna nira lomana.
Qori na ka bibi e vulica na goneyalewa o Tanya. Ni se gone, era dau vakasagai koya e levu na tagane. E kaya: “Na tagane sara ga keirau dau veivolekati e qai vakasagai au tale.” Toso na gauna e qai kila o Tanya nira tiko na tagane era dau vakaraitaka na loloma dina. E raica vakacava qo?
E veisau nona rai ni dau veimaliwai kei na dua na veiwatini rau bulataka na itovo vaKarisito. E kaya: “Au raica ena itovo nei tagane nira sega ni veivakalolomataki na tagane kece. E taqomaki watina tale ga, qori na ka e nakita na Kalou.” *—Efeso 5:28, 29.
^ para. 27 Ke o lomabibi vakabalavu, o sega ni dau kana, o vakamavoataki iko, vakayagataka na waigaga ni veivakamatenitaki, sega ni moce vinaka, se vakasamataka mo vakamatei iko, e bibi mo raici vuniwai.


text:
LESONI 8
Vakaitokani Vinaka o Josaia
Vakacava e rawarawa meda cakava na ka dodonu?— Levu era nanuma ni dredre. E tukuna na iVolatabu ni a dredre dina me cakava na ka dodonu na cauravou o Josaia. Ia era vukei koya na nona itokani vinaka. Meda raica mada eso na ka me baleti Josaia kei na nona itokani.
Na tamai Josaia o Emoni, dua na tui e Juta. Levu na ka ca e cakava, e qaravi matakau tale ga. A tui Juta o Josaia ni sa mate o tamana ni se qai yabaki walu ga! Vakacava e cakava na ka ca me vakataki tamana?— Sega!
Ena gauna mada ga se gone kina, a vinakata o Josaia me vakarorogo vei Jiova. E mani digitaki ira ga era lomani Jiova mera nona itokani. O ira qori era vukei Josaia me cakava na ka dodonu. O cei soti na itokani i Josaia?
Dua vei ira na parofita o Sefanaia, a vakasalataki ira na lewe i Juta nira na sotava na leqa ke ra qaravi matakau. A rogoci Sefanaia o Josaia qai sokaloutaki Jiova, a sega ni qaravi matakau.
Dua tale na itokani i Josaia o Jeremaia. Erau via yabaki vata ga qai veivolekati na vanua rau susu kina. E laurai na nodrau veitokani dredre ena dua na sere e vola o Jeremaia me vakaraitaka kina na levu ni nona nanumi Josaia ni sa takali. Erau veivukei o Jeremaia kei Josaia me rau cakava na ka dodonu rau qai vakarorogo vei Jiova.
Vakasalataki ira na lewenivanua o Sefanaia mera kua ni qaravi matakau
Cava o vulica vei Josaia?— A vinakata o Josaia me cakava na ka dodonu ena gauna mada ga se gone kina. E kila ni dodonu me veitokani kei ira era lomani Jiova. Nanuma tiko mo digitaki ira na lomani Jiova mera nomu itokani, nira na vukei iko mo cakava na ka dodonu!


text: 10 E biubiu mai kea o Jisu me gole ina iyalayala kei Jutia ena tai ni Joritani, era baci soqoni yani vua e dua na ilala levu. Mani vakavulici ira+ me vaka na nona ivakarau.2 Era qai lako vua na Farisi mera vakatovolei koya. Era tarogi koya se vakatarai vua na tagane me sereki watina se sega.+3 E qai kaya vei ira o Jisu: “Na cava a vakarota vei kemuni o Mosese?”4 Era kaya: “E vakatara o Mosese me volai vei yalewa na ivola ni veisere, me qai vakatalai koya.”+5 E tukuna vei ira o Jisu: “Ena vuku ni nomuni lomaqa+ e vola kina vei kemuni na ivakaro qori.+6 Ia mai na ivakatekivu, ‘A bulia na Kalou na tagane kei na yalewa.+7 Oya na vuna ena biuti tamana kina kei tinana o tagane,+8 me rau sa na lewe dua ga,’+ erau na sega ni lewe rua, erau sa na lewe dua ga.9 O koya gona, na ka sa vauca vata na Kalou me kua ni tawasea na tamata.”+10 Ni ratou curu tale i vale, eratou tarogi koya na tisaipeli ena vosa a cavuta.11 E kaya vei ratou: “Na tagane e sereka na watina qai vakawati tale sa veibutakoci,+ sa cala o koya vei watina,12 na yalewa tale ga e sereki watina qai vakawati tale e sa veibutakoci.”+13 Era sa qai kauta yani vei Jisu na gone lalai me tarai ira, ia eratou qai cudru na tisaipeli.+14 E sega sara ga ni taleitaka o Jisu na ka e raica, mani kaya vei ratou: “Laivi ira na gone lalai mera lako mai vei au, dou kua ni tarovi ira, ni o ira va qo e nodra na Matanitu ni Kalou.+15 Au tukuna vakadodonu vei kemudou, ni o koya e sega ni ciqoma na Matanitu ni Kalou me vaka e dua na gonelailai, ena sega sara ni curu kina.”+16 E keveti ira na gone o koya qai vosa vakalougatataki ira, e tabaki ira tale ga e ligana.+17 Ni lako tiko e gaunisala, e cici yani vua e dua na tagane, e tekiduru e matana qai tarogi koya: “Qasenivuli Vinaka, na cava meu cakava meu bula tawamudu kina?”+18 E kaya vua o Jisu: “Na cava o kaya kina niu vinaka? Sega tale ni dua e vinaka, na Kalou ga.+19 O kila vinaka na ivunau, ‘Mo kua ni laba,+ mo kua ni veibutakoci,+ mo kua ni butako,+ mo kua ni bubului lasu,+ mo kua ni veidabui,+ mo rokovi tamamu kei tinamu.’”+20 E kaya vua na tagane: “Qasenivuli, au se cakava makawa mai qori niu se itabagone.”21 E raici koya o Jisu, dua na ka nona lomani koya qai kaya: “E dua na ka o se sega ni cakava: Lai volitaka na ka kece e tu vei iko, solia na kena ilavo vei ira na dravudravua, o na qai vakaiyau mai lomalagi, oti mo mai muri au.”+22 Ia e gole yani ena rarawa ni rogoca na vosa ya, ni levu sara na nona iyau.+23 E veiraiyaki o Jisu qai kaya vei ratou nona tisaipeli: “Ena dredre sara vei ira na vakailavo mera curu ina Matanitu ni Kalou!”+24 Eratou kurabui na tisaipeli ena nona vosa. Mani kaya tale vei ratou: “Ragone, e ka dredre dina me dua e curu ina Matanitu ni Kalou!25 Ena rawarawa cake vua na kameli me curuma na matanicula, ena dredre vua na vutuniyau me curu ina Matanitu ni Kalou.”+26 Eratou sa qai kurabui ga vakalevu, eratou kaya vua:* “O cei ena bula rawa?”+27 E raici ratou vakadodonu o Jisu qai kaya: “E dredre qo ena rai vakatamata, ia e sega ni vaka kina vua na Kalou, ni ka kece e rawarawa vua na Kalou.”+28 E qai tukuna vua o Pita: “Raica! Keitou sa biuta na ka kece, keitou sa muri kemuni.”+29 E qai kaya o Jisu: “Au tukuna vakadodonu vei kemudou, e sega ni dua e biuta na vale se tacina se ganena se tamana se tinana se luvena se tikiniqele ena yacaqu kei na itukutuku vinaka+30 me na sega ni soli vua e 100 vakacaca ena gauna qo—na vale, na tacina, na ganena, na tinana, na luvena, na tikiniqele, na veivakararawataki+—ena bula tawamudu ena gauna se bera mai.*31 Ia e levu era liu era na muri, o ira na muri era na liu.”+32 Sa qai gole cake i Jerusalemi o Jisu kei ratou na nona tisaipeli, e liu tiko o koya. Eratou kurabui na tisaipeli, ia era rere na muri tiko mai. E baci kauti ratou vakatikitiki na le Tinikarua qai tukuna vei ratou na ka ena vakarau sotava:+33 “Raica! Tou sa lako cake tiko qo i Jerusalemi, ena lai soli na Luve ni tamata vei ira na iliuliu ni bete kei ira na vunivola. Era na tauca vua na itotogi mate, era na soli koya vei ira na kai veimatanitu,34 era na vakalialiai koya, kasivita, kuitataka, qai vakamatei koya, ia ena vakaturi ni oti e tolu na siga.”+35 Rau mani lako vua o Jemesa kei Joni, na luvei Sepeti,+ rau kaya: “Qasenivuli, keirau vinakata moni cakava na ka ga keirau kerea vei kemuni.”+36 E kaya vei rau: “Na cava drau vinakata meu cakava vei kemudrau?”37 Rau sauma: “Ni vakadonuya mada me dua vei keirau e dabe ena yasamuni imatau, dua tale ena yasamuni imawi ni oni sa cabeta na nomuni itutu lagilagi.”+38 Qai kaya vei rau o Jisu: “Drau sega ni kila na ka drau kerea. Vakaevei, e rawa ni drau gunu ena bilo au gunu tiko kina, se papitaiso ena papitaiso au papitaiso kina?”+39 Erau kaya vua: “Keirau rawa.” Mani kaya vei rau o Jisu: “Drau na gunu ena bilo au gunu tiko kina, drau na papitaiso+ tale ga ena papitaiso au papitaiso kina.40 Ia au sega ni lewa se o cei me dabe ena yasaqu imatau se yasaqu imawi, sa tiko ga o ira e vakarautaki me nodra.”41 Ni ratou rogoca na vo ni le tini, eratou katakatataki rau sara ga o Jemesa kei Joni.+42 Ia e kacivi ratou o Jisu qai kaya: “Dou kila nira dau vakacolasau na iliuliu ni veimatanitu qai dau voravora na nodra veiliutaki na vetaicake.+43 Mo dou kua ni va ya, ia o koya e via turaga vei kemudou me nomudou dauveiqaravi,+44 o koya e via liu, me nomudou tamata cakacaka.45 Na Luve ni tamata mada ga e sega ni lako mai me qaravi, ia me veiqaravi ga,+ me solia tale ga na nona bula me kedra ivoli e le levu.”+46 Eratou sa qai yaco i Jeriko. Ia ni ratou biuti Jeriko tale o Jisu kei ratou na nona tisaipeli kei na dua na ilala levu, e dabe toka e batinisala+ e dua na daukerekere mataboko, na yacana o Patimeo (na luvei Timeo).47 Ni rogoca ni ya o Jisu na kai Nasareci, sa qai kailavaka yani: “Luvei Tevita,+ Jisu, ni lomani au!”+48 Era karaci koya na tu e kea me tiko lo, ia sa qai rogolevu ga na domona: “Luvei Tevita, ni lomani au!”49 E tu vakadua o Jisu qai kaya: “Kaciva mai.” Era mani kaciva na mataboko, ra kaya vua: “Kua ni leqa, tucake, sa kacivi iko tiko o Jisu.”50 Sega ni bera nona luvata nona isulu e sau, e tucake, qai lako yani vei Jisu.51 E kaya vua o Jisu: “Na cava o vinakata meu cakava vei iko?” E kaya na tagane mataboko: “Raponai,* meu bau rai mada ga.”52 Mani kaya vua o Jisu: “Lako, sa vakabulai iko nomu vakabauta.”+ E rai ena gauna vata ga ya,+ mai muri Jisu sara yani e gaunisala.


text:
iKuri A
A6-A O Ira na Parofita kei na Tui Juta kei Isireli (iWasewase 1)
A6-B Chart: O Ira na Parofita kei na Tui Juta kei Isireli (iWasewase 2)
A7-A Veika Bibi ena Bula Nei Jisu e Vuravura—Bera na Cakacaka Vakaitalatala nei Jisu
A7-B Veika Bibi ena Bula Nei Jisu e Vuravura—Tekivu na Cakacaka Vakaitalatala Nei Jisu
A7-C Veika Bibi ena Bula Nei Jisu e Vuravura—Cakacaka Vakaitalatala Levu Nei Jisu e Kalili (iWasewase 1)
A7-D Veika Bibi ena Bula Nei Jisu e Vuravura—Cakacaka Vakaitalatala Levu Nei Jisu e Kalili (iWasewase 2)
A7-E Veika Bibi ena Bula Nei Jisu e Vuravura—Cakacaka Vakaitalatala Levu Nei Jisu e Kalili (iWasewase 3)
A7-F Veika Bibi ena Bula Nei Jisu e Vuravura—Cakacaka Vakaitalatala o Jisu ena Tokalau ni Joritani ena Dua na Gauna e Muri
A7-G Veika Bibi ena Bula Nei Jisu e Vuravura—iOtioti ni Cakacaka Vakaitalatala i Jisu e Jerusalemi (iWasewase 1)
A7-H Veika Bibi ena Bula Nei Jisu e Vuravura—iOtioti ni Cakacaka Vakaitalatala i Jisu e Jerusalemi (iWasewase 2)


text:
Lesoni 4
Esei se Jisu Karisito?
1. Pavei mae gua na se Jisu?
Votikaena hola se Jisu koari na tie. Sina totoso lopu ele podo sa pa pepeso si keke maqomaqo si asa pa maṉauru. (Zone 8:23) E Jisu si tavete kenua Tamasa, meke vari tokae si asa koari na tinavetedi sari doduru tiṉitoṉa. Telena Tamasa tavetia se Jisu gua asa meke ta pozae na “Tuna Ekei” Tamasa. (Zone 1:14) Ta poni nia Jisu sa taetolo “sa Zinama” sina asa sa ṉati tie zama te Tamasa.
2. Na vea gua meke mae se Jisu pa pepeso?
Totoso va gore maeia Tamasa sa tinoa tanisa Tuna, si vekoa sa pa tiana Mere, keke vineki Jiu. Gua asa meke lopu na tie gua gita sa tamana Jisu. (Luke 1:30-35) Mae se Jisu pa pepeso pude taveti sari ka ṉeta tiṉitoṉa hire: (1) pude totozi nigita sa hinokara na sa Tamasa, (2) pude va dogoro nigita vea meke boka tavetia gita sa hiniva te Tamasa vea gua kamo gita na tinasuna, (3) pude poni nia sa nana tinoa toṉotona pude ‘holu pule ni sari sokudi.’
3. Na vea gua meke kaqu mate se Jisu pude rupahi sari soku tie?
Totoso tata mate si keke tie, kaiqa totoso si kaiqa tie si kaqu vala ni kaiqa tiṉitoṉa pude harupia pa minate. (Ekisidasi 21:29, 30) Tatasana hokara si lopu koa pa hiniva te Tamasa sa minate, binarogoso meke kinaleqe. Vea gua meke gilania gita sapu gua asa? Tozi nia Tamasa se Adama sa tie kekenu, sapu kote mate si asa pude sini si asa. Lopu kaqu mate se Adama pude lopu sini si asa. (Zenesesi 2:16, 17; 5:5) Zama sa Buka Hope sapu “mae gua” koe Adama sa sini. Doduru koburu te Adama si kamoi sini meke minate. Gua asa meke hiva nia gita pude ta va rupaha koa sa minate sapu poni nigita Adama.
Esei kote boka va rupaha gita pa minate? Loke tie gua gita kote boka rupahi sari doduru tie pa dia sini. Totoso mate gita si tabaria gita sari nada sini teleda.
4. Na vea gua meke mate se Jisu?
Sa tinoa te Jisu si toṉoto, lopu gua gita. Lopu sini se Jisu ke lopu pada mate ni sa sari nana sini. Ba mate poni ni Jisu sari na sini tadina tie. Va dogoro nia Tamasa sa nana tataru koari na tie totoso va maeia sa sa Tuna pude mate poni nigita. Va dogoro nigita tugo Jisu sa nana tataru totoso va tabea sa sa Tamana meke mate poni nigita sa sari nada sini.
5. Na sa si tavetia Jisu kamahire?
Totoso koa se Jisu pa pepeso, salaṉi Sa sari ni sapu moho, va toa pulei Sa sari ni sapu mate, meke tokani Sa sari ni sapu koa tasuna. Sari na tinavete hire si va sosodea gua sapu kote tavetia Jisu koari ni sapu va tabea si asa koari na rane mae hire. (Matiu 15:30, 31; Zone 5:28) Mudina mate se Jisu si va toa pulea Tamasa meke poni nia Sa sa tinoa maqomaqo. (1 Pita 3:18) Aqa se Jisu pa kali matao na se Tamasa osolae poni nia Jihova sa ṉiniraṉira pude Baṉara nia Sa sa pepeso. (Hiburu 10:12, 13). Kamahire si Baṉara se Jisu pa maṉauru meke arini sapu lulia si asa si korapa tozi vura nia sa inavoso leana pa doduru na sa kasia popoa.
Tata kote tavetavete nia Jisu sa nana ṉiniraṉira pude beto pani sari na tinasuna meke sari na tie kaleadi. Arini sapu raṉea meke va tabea se Jisu si kote toa hola pa paradaesi pa pepeso.


text:
E Tu e Veivanua na Kalou?
Me Download
Kena iSau Vakaivolatabu
Sega. Na lomalagi e nona itikotiko na Kalou. Dikeva na veitikinivolatabu qo:
E kaya o Tui Solomoni ena nona qaqanimasu: ‘
Moni rogoca mada ga mai lomalagi ena nomuni itikotiko.’—1 Tui 8:43.
E vakavulici ira nona tisaipeli o Jisu Karisito mera masu vua na “
Tamadra mai lomalagi.”—Maciu 6:9.
Ni oti nona vakaturi o Jisu, “
e sa tiko mai lomalagi ena gauna qo me rairai ena mata ni Kalou.”—Iperiu 9:24.
E matata mai na veitikinivolatabu qori ni Kalou o Jiova e dua dina na kabula. Laurai tale ga kina ni dua ga na vanua e tiko kina, qori mai lomalagi. E sega ni tiko e veivanua na Kalou.


text:
Donten ni Warau
เรื่องย่อ Donten ni Warau
ไม่มีเรื่องย่อของ Donten ni Warau
คำที่เกี่ยวข้อง Donten ni Warau
Donten ni Warau, อ่าน Donten ni Warau, อ่านการ์ตูน Donten ni Warau, อ่านการ์ตูนออนไลน์ Donten ni Warau, มังงะ Donten ni Warau, Donten ni Warau แปลไทย, Donten ni Warau TH, Donten ni Warau อัพเดทล่าสุด, Donten ni Warau manga, Donten ni Warau ตอนที่, Donten ni Warau ch., ดาวน์โหลด Donten ni Warau, Download Donten ni Warau, อ่าน Donten ni Warau ก่อนใครได้ที่ KingsManga ราชาการ์ตูน
ร่วมแสดงความคิดเห็น


text: 42 Raica! Na noqu dauveiqaravi+ au tokona!Au digitaka,+ au vakadonuya!+Au solia vua na yaloqu,+Ena vakayacora na lewadodonu ina veimatanitu.+2 Ena sega ni kaikaila se tabalaka na domona,Ena sega ni rogo na domona e gaunisala.+3 Ena sega ni musuka na gasau sa dasila tu,Ena sega tale ga ni bokoca na vauvau ni cina e kubou wale ga.+Ena kauta dina mai o koya na lewadodonu.+4 Ena sega ni malumalumu se oca me vakataudeitaka mada e vuravura na lewadodonu,+Era na waraka tiko ga na nona lawa* na veiyanuyanu.5 Qo na ka e tukuna na Kalou dina o Jiova,O koya e bulia na lomalagi, o koya e tevuka,+O koya e tevuka na vuravura kei na vuana,+O koya e solia na icegu vei ira na tamata era tiko kina,+Kei na igu ni bula vei ira na lako voli kina:+6 “O yau o Jiova, au kacivi iko ena yalododonu;Au taura na ligamu.Au na taqomaki iko, au na soli iko mo vu ni veiyalayalati kei ira na tamata+Kei na nodra rarama na veimatanitu,+7 Mo dolava na matadra na mataboko,+Mo sereka na kaivesu mai na qara buto,Kei ira na tiko buto mai na valeniveivesu.+8 O yau o Jiova. Qori na yacaqu;Au sega ni solia na noqu lagilagi vua e dua tale,*Se na noqu vakacaucautaki ina ivakatakarakara ceuti.+9 Raica, e yaco ga na ka sa tukuni oti,Ia qo au tukuna tiko na ka vovou.Ni bera ni tubu, au sa tukuna oti vei kemuni.”+10 Moni lagata vei Jiova na sere vou,+Moni vakacaucautaki koya mai na iyalayala kei vuravura,+O kemuni na lako sobu ina wasawasa kei na ka kece e tu kina,O kemuni na veiyanuyanu kei kemuni na tiko kina.+11 Me tabalaka na domona na vanua talasiga kei na kena koro,+Na itikotiko e tiko kina o Kitari.+Mera kaila ena marau o ira na tiko ena uluvatu,Mera tabalaka na domodra mai na dela ni veiulunivanua.12 Mera vakalagilagi Jiova,Mera vakacaucautaki koya ena veiyanuyanu.+13 Ena lako yani o Jiova me vaka na tagane qaqa.+Ena uqeta na nona gumatua me vaka na tamataivalu.+Ena kaila, io, ena kailavaka na ibolenivalu,Ena qaqa sara vei ira na kena meca.+14 “Sa dede na noqu galu tiko.Au sega ni vosa, au tarovi au.Au na vutugu me vaka na yalewa e vakarau vakasucu,Au na cegulevu, au na ceguleka ena dua ga na gauna.15 Au na vakarusa na veiulunivanua kei na veidelana,Au na vakamalaitaka na kena co kece.Au na vukica na veiuciwai me veiyanuyanu,*Au na vakamacara na wai ena tobu ni kuta.+16 Au na tuberi ira na mataboko ena sala era lecava,+Au na kauti ira ena gaunisala era sega ni kila.+Au na vakararamataka na butobuto e matadra,+Au na vakatautauvatataka na vanua sukusukura.+Qori na ka au na cakava vei ira, au na sega ni biuti ira.”17 Era na vakasukai, era na madua vakalevu,O ira na nuitaka na ivakatakarakara ceuti,O ira na kaya ina matakau kaukamea: “Oni neimami kalou.”+18 Moni rogoca na didivara,Moni rai na mataboko moni raica.+19 O cei e mataboko, na noqu dauveiqaravi ga,E didivara me vaka na noqu italai au tala?O cei e mataboko me vakataki koya e vakaicovi,E mataboko me vaka na dauveiqaravi nei Jiova?+20 E levu na ka o raica ia o sega ni kauaitaka.O dolava na daligamu ia o sega ni rogoca.+21 Ena vuku ni nona yalododonu,E taleitaka o Jiova me vakacerecerea na lawa* me vakalagilagia.22 Ia o ira qo era kovei, era butakoci,+Era tao kece ena qara, era vunitaki ena valeniveivesu.+Era kovei ia e sega ni dua me vakabulai ira,+Era butakoci ia e sega ni dua e kaya: “Kauti ira lesu mai!”23 O cei vei kemuni ena rogoca qo?O cei ena kauaitaka me rogoca ena gauna se bera mai?24 O cei e soli Jekope me koveiKei Isireli vei ira na dauvakacaca?Sega ni o Jiova ga, o koya eda cala vua?Nira bese ni muria na nona sala,Kei na nona lawa* nira sega ni talairawarawa kina.+25 E katakatataki koya tiko ga,Na nona cudru kei na katakata ni ivalu.+E yameca na ka kece e wavokiti koya, ia e sega ni kauaitaka.+E yameci koya, ia e sega ni tara na lomana.+


text:
1Yesu ikaloubusi Bedeliem viluwela Yudia, ola tuta Kini Erodi. E oluvi tokwabitam metoyasi opilibomatu imakaiasi Yerusalem, ikaibigasi, kawasi, 2``Ambaisa matauna eikaloubusi mina Yudia si kini? Paila bogwa kagisaisi kala utuyam leiyuwola obomatu, e lakamaisi mwada bakakavaginasi baisa matauna.'' 3Kini Erodi bogwa ilagi ikubukubu lopola deli komwaidosi mina Yerusalem. 4E idou isigugulasi tolula kasi tokugwa deli toninitalapula paila Karaiwaga, ikatupoi matausina, kawala, ``Ki, ambaisa bikaloubusi Mesaia?'' 5E ilukwaisi matauna, kawasi, ``Mapilana Bedeliem oviluwela Yudia, paila makawala tovitoubobuta leigini, kawala, 6`E, yoku Bedeliem, mapilana Yuda, yoku gala valu kasi kwekekita oluwalaisi vilouvakaveka mapilana Yuda; paila metoya baisa yoku tokwaraiwaga bima biyamati uli tomota Isireli.’ ’’ 7Erodi ikium idou tokwabitam e ilagi metoya baisa matausina avai tuta utuyam eiyoumatila. 8E iwitali matausina bilosi Bedeliem, ikaibiga, kawala, ``Kulosi bukunevisi mokwita paila gwadi magudiwena; e avai tuta kubanaisi magudina, bukumiakaigusi biga, e yeigu tuvaila bala bakavagina baisa magudina.'' 9Matausina bogwa ilagaisi kini la biga e ilosi. Ililoulasi, e ka, igisaisi utuyam, minawena omitibogwa leigisaisi obomatu. E utuyam ikugwai matausina, e itom ikibuboti ambaisa monagwadi ikanukwenu. 10Imwamwasila ninasi tutala igisaisi utuyam deli si mwasawa sainela. 11E isuvisi wa bwala, igisaisi monagwadi deli Meri inala, e ikavaginasi baisa matauna. Itagaiyaisi kasi kauya, si bobwailila isakaisi baisa magudina; goula, bulami mapula mwau toyo mro. 12E Yaubada iluki matausina wa mimi taga bikaimilavausi baisa Erodi; mapaila ivapoisi keda ituwoli ilosi osi valu. 13Tokwabitam isilavaisi mapilana, e la anelosi Guyau iyoumatila baisa Yosepa wa mimi, ikaibiga, kawala, ``Kutokaia, kulau monagwadi deli inala, e kusakaulasi bukulosi Itipita baisa bukusigagasi igau balukwaim; paila Erodi igau binevi monagwadi mwada bikatumati matauna.'' 14Itokaia, isakawoli monagwadi sola inala wa bogi, e ilokaiasi Itipita, 15e isigagasi baisa igau bikaliga Erodi; kidamwa avaka Guyau bogwa ilivala metoya ola tovitoubobuta gala bisala, kawala, ``Ladou latugu bisilavi Itipita bima.'' 16Erodi igisi tokwabitam eisipulokaisi matauna, e igibuluwa sainela; ikaraiwaga bikatumataisi gugwadi tauwau komwaidosi isisuaisi Bedeliem toyo okatuposulala mapilana kidamwa kasi taitu kwaiyu kaina gala iboda kwaiyu, makawala tuta eilagi metoya baisa matausina tokwabitam. 17E avaka Yeremaia tovitoubobuta ilivala gala isala, kawala, 18``Kaigila ilagaisi mapilana Rama, valam, kavivia sainela, Retieli iuvalam paila litula, gala magila visimoli, paila bogwa ikaligasi litula.'' 19Erodi bogwa ikaliga. E mapilana Itipita Yosepa imimi igisi la anelosi Guyau iyoumatila. 20Anelosi ikaibiga, kawala, ``Kutokaia kulau monagwadi sola inala, kukwaimilavausi mapilana Isireli; paila matausina mwada bikatumataisi monagwadi bogwa leikaligasi.'' 21E itokaia ilau monagwadi sola inala, ikaimilavausi mapilana Isireli. 22Mitaga tutala ilagi Akelosi iguguyoi Yudia kaimapula tamala Erodi, ikukoli bilokaia baisa; Yaubada ivituloki matauna wa mimi, mapaila isaitaula ila Galili, 23e ila isisu ovalu yagala Nasaredi, e mwada avaka ilivalasi tovitoubobuta gala bisala, kawasi, ``Bidokaisi matauna guma Nasaredi.''
Copyrighted Material
Learn More